text:
बिहारशरीफ (नालंदा)। प्राचीन नालंदा विश्वविद्यालय क मुख्य द्वार। दुपहरिया क 12 बजैत अछि। एक टा थाई पर्यटक टूटल-फूटल हिंदी मे द्वारपाल स नालंदा विश्वविद्यालय क स्थापना काल पूछैत अछि। जवाब भेटल, भीतर जा कए देखू-बुझू, हमरा पता नहि अछि। आब पाछू चलू। सातवीं सदी क प्रसिद्ध चीनी यात्री ह्वेनसांग नालंदा विश्वविद्यालय क शिक्षण प्रणाली कए देखबाक-बुझबाक आकांक्षा ल कए एहि ठाम आएल छलाह। हुनका सेहो विश्वविद्यायल मे प्रवेश क पहिने मुख्यद्वार पर तैनात द्वारपाल क कठिन प्रश्न क उत्तर दिए पड़ल छल। ह्वेनसांग नालंदा क इतिहास लिखबाक क्रम मे विश्वविद्यालय क एहि परंपरा क उल्लेख सेहो केने छथि। भारतीय पुरातत्व सर्वेक्षण क आधिकारिक पुस्तक मे लिखल अछि जे शास्त्रार्थ मे शीघ्र ख्याति प्राप्त करबाक आ शंका क समाधान चाहबा लेल विद्वान नालंदा विश्वविद्यालय अबैत छलाह। सर्वप्रथम हुनकर सामना द्वारपाल क भूमिका मे ठार द्वारपंडित स होइत छल, जे हुनकर योग्यता परखबा लेल किछु कठिन प्रश्न करैत छल। प्रश्न क उत्तर नहि देनिहार विद्वान कए प्रवेश द्वार स लौटा देल जाइत छल। शैक्षणिक स्तर क अंदाजा एहि गप स लगाइल जा सकत अछि जे औसतन दस विद्यार्थी मे स दू-तीन टा कए विश्वविद्यालय मे अध्ययन क लेल प्रवेश भेटैत छल। ह्वेनसांग लिखैत छथि जे एहि विश्वविद्यालय मे बौद्ध धर्म क महायान आ हीनयान सम्प्रदाय क धार्मिक ग्रंथ, हेतु विद्या, शब्द विद्या आ चिकित्सा विद्या (आयुर्वेद) क पढ़ाई होइत छल। नालंदा विवि क अतीत आ वर्तमान क व्यवस्था क इ चित्रण वस्तुस्थिति दर्शेबा लेल काफी अछि। स्पष्ट अछि जे अतीत क प्रशासनिक व्यवस्था आई सेहो अनुकरणीय अछि। प्राचीन विवि परिसर मे जानकारी क संग सुरक्षा क सूत्र वाक्य लागू करबाक दरकार अछि। वर्तमान संदर्भ मे इ आओर प्रासंगिक भ गेल अछि। वैश्विक स्तर पर नालंदा विवि क पुनरप्रतिष्ठा क प्रयास कएल जा रहल अछि। नालंदा जिला कए पर्यटन क क्षेत्र मे अंतरराष्ट्रीय मानक क अनुरूप ढालबाक मुहिम कए आकार देबा लेल मुख्यमंत्री अपने राजगीर मे टेंट गाडऩे छथि। आई भेल कैबिनेट मे लेल फैसला स उम्मीद जगल अछि जे ओ दिन दूर नहि जखन नालंदा क द्वारपाल एक बेर फेर अपन विद्वता परिचय देबा लेल ठार भेटत। शुरुआत, शिक्षित आ जानकार द्वारपाल क नियुक्ति स भ सकैत अछि। अंगरेजी क एकटा प्रचलित कहावत अछि – फस्ट इंप्रेशन इज द लास्ट इम्प्रेशन।
मुख्य पृष्ठ समाचार ह्वेनसांग क बाट तकैत नालंदा क द्वारपाल


c: text/html

text: बैशाख १८गते,सर्वोच्च अदालतके वरिष्ठतम् न्यायाधीश गोपाल पराजुली कायममुकायम प्रधानन्यायाधिश नियुक्त भेलछथि । ओ सोमदिन सार्वजनिक विदा भेलाक कारणे रबिएदिन साँझ पदभार ग्रहण कएनेछथि ।पदभार ग्रहणबाद सञ्चारकर्मीसभ सँग संक्षिप्त प्रतिक्रिया दैत पराजुली अपने सदैव संविधान आ कानूनके पालना कर्वाक प्रतिक्रिया देलनि । ‘न्यायालय सदैव संविधान आ कानून अनुसार आगा बढ्पर,’ओ कहलसिन ।पराजुली प्रधानन्यायाधीश कार्कीउपर महाअभियोग प्रस्ताव दर्ता होनाई ‘दुखद’कहति आओर थप प्रतिक्रिया देब नै चाहलथि । ओ अपने कोनो विवादमे नै परल आ अपन सम्पूर्ण कागजात सम्बन्धित निकायमे पेश भेल बतौलनि ।अहिबीच, प्रगतिशिल तथा पेशागत कानून व्यवसायी संगठनके रबिदिन बैसल बैसारसँ महाअभियोग प्रस्तावके विरोधमे प्रदर्शन कर्वाक निर्णय कएनेअछि । संगठनसभ देशभर सब बार इकाइसभमे मंगदिन साढे १ बजे विरोध कार्यक्रम कर्वाक अध्यक्ष रुद्र नेपाल जारी कएने विज्ञप्तिमे जनाओलगेलअछि ।‘यी महाअभियोग प्रस्तावसँ स्वतन्त्र न्यायपालिका, विधिके शासन आ संवैधानिक सर्वोच्चताउपर गम्भिर प्रहार कएनेअछि,’ विज्ञप्तिमे कहलगेलअछि, ‘प्रधानन्यायाधिश कएने राष्ट्रियता रक्षा आ भ्रष्टाचार विरोधी आ विधिके शासनसम्मत निर्णयके विरुद्धमे तथा निर्देशित न्यायपालिकाके पक्षमे यी महाअभियोग प्रस्ताव अएलासँ अविलम्ब फिर्ता लेबके माग अछि ।’अहिबीच महाअभियोगके विरोधमे नागरिक अलायन्स सोमदिन दुपहर ३ बजे मण्डलामे प्रदर्शन कर्वाक जनौलकअछि ।

robotstxt: allowed

filter: keep


text:
मैथिलीक चर्चित फिल्म 'दुलरुआ बाबू'क अभिनेत्री नीतू सिंहक मिथिमीडिया केर सिने संपादक भास्कर झा संग भेल बातचीत केर मुख्य अंश —
नमस्कार नीतू जी.
जी नमस्कार.
नीतू जी, पहिने अहां अपन विषय मे किछु बताउ?
जी हम बेगूसराय केर छी. मैथिली बाजै छी. नान्हिएटा सं हमरा फ़िल्म करबाक शौख छल. एखन मुम्बइ मे रहि रहल छी आ पंजाबी, हरियाणवी आ साउथक फ़िल्म कय रहल छी. संगहि विज्ञापन फ़िल्म सेहो करैत छी.
वाह, बड्ड नीक नीतू जी. अहांक फ़िल्मी कैरियर केना शुरू भेल?
स्पष्ट रूप सं कहब कने कठिन बुझा रहल अछि, मुदा हमरा याद अछि जे हम जीटीवी केर सीरियल 'आपकी अंतरा' मे आयल छलहुं जे हमरा लेल एकटा नीक अवसर छल. तकर बाद हम स्टार वनक सीरियल 'ये इश्क है' में काज केलहुं.
अहां की अभिनयक कोनो कोर्स केने छी कि अहिना अभिनय शुरू कयल?
हम हिमाचलक मंडी केर Himachal Cultural Research Centre and Drama Academy सं अभिनय मे प्रशिक्षण प्राप्त केने छी. फ़िल्म मे काज करय सं पहिने हम रंगमंच सं सेहो जुड़ल छलहुं.
अच्छा. नीतू जी, अहां मैथिली फ़िल्म 'दुलरुआ बाबू'क मुख्य अभिनेत्री छलहुं. ई फ़िल्म अहां कें केना भेटल छल?
अभिजीत सिंहक 'दुलरुआ बाबू' मे हमर लीड रोल छल. नीक पटकथा छल. जहन हमरा सुनाओल गेल त' हम अपना कें रोकि नहि सकलहुं आ अपन सहमति द' देलहुं. हमरा अपोजिट मे अभिनेता संजय झा छलाह जे कि एकटा नीक मॉडल छथि.
मैथिली (अंगिका) फ़िल्म 'खगड़िया बाली भौजी' मे सेहो अहांक मुख्य भूमिका छल. अपन अनुभव शेयर करय चाहब?
जी, जहन फ़िल्मक प्रस्ताव आयल त' हम खुशीपूर्वक फ़िल्म स्वीकार कय लेलहुं, मुदा फ़िल्मक परिणाम सं हमरा बड्ड दुख भेल. हमर कैरियर पर एकर नीक प्रभाव नहि पड़ल. अहि लेल हम अहि फ़िल्मक विषय मे अपन अनुभव किछु नहि बतायब.
नीतू जी, एखन अहां कोन-कोन प्रोजेक्ट पर काज कय रहल छी?
एखन हमर एकटा हरियाणवी फ़िल्म 'तेरा मेरा वादा' बहुत जल्दिये रिलीज होबय बला अछि जाहि मे हम मुख्य अभिनेत्रीक किरदार निभौने छी. संगहि पंजाबी फ़िल्म सेहो कय रहल छी.
धन्यवाद नीतू जी. समय देबाक लेल अहांक बहुत बहुत धन्यवाद आ अहांक आबय बला फ़िल्मक अपार सफ़लता हेतु हमर शुभकामना.
अहूँ कें बहुत-बहुत धन्यवाद भास्कर जी.


text:
भूमध्य सागर
भूमध्य सागर पृथ्वीक एकटा सागर जे उत्तरी अफ्रीका, यूरोप, अनातोलिया तथा मध्य-पूर्वक बीचमे अवस्थित अछि। एकर क्षेत्रफल लगभग २५ लाख वर्गकिलोमीटर अछि जे भारतक क्षेत्रफलक लगभग तीन-चौथाई अछि। प्राचीन कालमे ग्रीक, अनातोलिया, कार्थेज, स्पेन, रोम, जेरुशलम, अरब तथा ईजिप्ट जहिना प्रदेश तथा नगरसभक बीच स्थित भेल कारण एकरा भूमध्य (धरतीक बीचक) सागर कहैत अछि। ई अटलांटिक महासागर संग जिब्राल्टर द्वारा जोडत अछि जे केवल १४ किलोमीटर चौडा एउटा जलडमरूमध्य छी।
विषय सूचीसभ
परिचय[सम्पादन करी]
भूमध्य सागर जमिनसँ घेरियाक सागरसभ मध्ये महत्वपूर्ण एवम सबसँ पैग सागर छी। ई दक्षिण मे अफ्रीका, उत्तर मे यूरोप एवम पूर्वमे एशिया महाद्वीसँ घेरिएल अछि। एकर लम्बाई जिब्रॉल्टर सँ सिरिया तट तक २,२०० मील तथा उत्तर सँ दक्षिण कऽ चौड़ाई १,२०० मील अछि। ई पश्चिम मे लगभग नौ मील चौडा जिब्रॉल्टर, उत्तर-पूर्व मे एक मील चौडा मारमरा जलडमरूसँ तथा दक्षिण-पूर्वमे १०३ मील लामा स्वेज नहर द्वारा लाल सागर संग जोडिएल अछि। कुछ समय ई मोरॉको, स्पेन तथा यूरोप आ एशिया मे स्थित टर्कीक दुबै भाग आपसमि जोडिएल अछि , जे कोनो कारण आब एक दोसरसँ अलग अलग बेल अछि। सागरक पश्चिमी भाग कऽ औसत गहिराई ४,६९२ फुट अछि । अधिकतम गहराई मॉल्टा एवम क्रीट द्वीपक मध्ये १४,४०० फुट तथा कम गहराई ऐड्रिऐटिक सागर मे ७९४ फुट अछि।


text:
बराबरीक अधिकार देने बिना महिला सशक्तीरकरण संभव नहि : बिंदेश्वर पाठक
मिथिला विश्वाविद्यालय मे भेल भारती मंडन सोसियोलॉजी आॅफ सेनिटेसन चेयर केर स्थापना
सावित्री कुमारी/ रामबाबू झा
दरभंगा । सुलभ इंटरनेशनल केर संस्थापक डाॅ. बिंदेश्वरी पाठक कथन अछि कि स्त्रीगण तखनहि सशक्त भ’ सकैत अछि जखन कन्या भ्रुण हत्या पर रोक लगाओल जाए। संगहि स्त्री-पुरुष केर अनुपात ठीक करबाक लेल बालिका सभकें शिक्षित करबाक अपील कएलाह। अहि अवसर पर भारतीय मंडन सोशीओलाॅजी आॅफ सेनिटेसन चेयर केर स्थापनाक घोषणा सेहो कएलाह।
ओ आई स्नातकोत्तर समाजशास्त्र विभाग द्वारा नारी सशक्तीरकरण विषय पर आयोजित संगोष्ठिक उद्घाटन करैत उक्त विषय रखलनि।। ओ स्पष्ट कएलनि कि पुरातन युगे सँ श्रद्धा आऔर विश्वास स्वरूपा नारी कोनहु क्षेत्रमे पुरुष सभसँ पाछा नहि छलीह। मध्यकालमे बदलैत परिस्थितिय कारण नारी केर भोग विलासिताक वस्तु बुझय जाए लागल जाहिसँ हुनका घरक छहरदीवारीक भीतर बंद रहय पड़लनि। अहि कारण सँ बाल-विवाह आ सती प्रथा जकाँ कुरीति सभ सेहो पएर पसार’ लागल। आधुनिक कालमे महिला सभ विश्व मंच पर अपन विजय पताखा फहरबैत अछि। वेद सभमे महिलाक विद्या, धन आऔर ताकतिकें प्रतिमूर्ति केर संज्ञा देल गेल अछि। हुनकर मत छलनि जे ओहि कालमे नारी कखनहुँ अपन क्षमताकें दुरुपयोग नहि कएलीह। बल्कि ओ मानव आऔर समाजकें विकासमे अपन शक्तिक सदुपयोग कएलीह।
आगु ओ कहैत अछि कि समाजशास्त्रीक काज अछि कि समाजमे समानता स्थापित करब। अहिंसाकें माध्यमसँ समाजमे समरूपता स्थापित करबाक प्रयास समाजशास्त्रीकें करबाक चाहि। जाति एवम धर्म अधलाह नहि अपितु ओहिमे जे विभेद अछि ओ अधलाह अछि। समाजशास्त्री क्रियाशील बनय, केवल पोथी आ वर्ग लेलासँ काज नहि चलय बला अछि। सुलभ इंटरनेशनल सोशल सर्विस आर्गेनाईजेशनकें केंद्रमे सामाजिक दर्शन भेटैत अछि। देशक सभ तरहक विसंगति सभसँ मुक्त करयबाक अछि। खासकय ओहन लोक सभकेँ मुक्त करयबाक हेतु सुलभ प्रयासरत अछि जे सामाजिक वर्गीकरणमे सबसँ पछिला पायदान पर अछि आऔर पारंपरिक तौर पर अन्य लोकक मैला साफ करैत आबि रहल अछि।
ई सभटा काज स्त्रित्वक द्वारा कएल गेल अछि। ई बाट अहिंसा, प्रेम, सद्भावना, दया, करुणा आऔर स्नेहक होयत अछि।अहि लेल नैS त’ वेद-पुराणकें पन्ने फाड़बाक जरूरत अछि आ नैS कतहु धरना प्रदर्शन केर, आजुक नारीकें अपन अधिकार आऔर कर्तव्यक बोध छन्हि। अपन गरिमाक ज्ञानक संगहि स्वाभिमानक रक्षा करब नीक जकाँ अबैत अछि। आब ओ नैS त’ जयशंकर प्रसादक केवल श्रद्धा आऔर विश्वासक प्रतीक अछि आ नैS मैथिलीशरण गुप्तक अबला । ओ पुरुष सभकेँ समकक्ष अधिकार सभक अधिकारिणी अछि।
वैश्विक स्तर पर स्त्रीगण सशक्त भ’ रहलीह अछि, मुदा हुनकर- उत्थानके लेल, समाजमे बरोबरि केर अधिकार दिआब’ लेल आऔर प्रयासक आवश्यकता अछि। एहिलेल जरूरी अछि कि कन्या भु्रण हत्या कें रोकल जाए। स्त्री पुरुष केर अनुपात ठीक करैत नारीकें शिक्षित बनेबाक प्रयास हेबाक चाहि।
अहि अवसर पर बीज भाषण बनारस हिंदू विश्वविद्यालय केर प्राध्यापक डाॅ. ए.के. पांडेय संबोधन करैत कहलखिन कि नारी सेहो मानव होयत अछि आऔर हुनकहूँ समानताक अधिकार भेटक चाहि। कहबाक लेल त’ हुनका बहुत अधिकार देल गेल अछि मुदा एखनहुँ सुधारक बेस खगता अछि। एहिलेल सरकारक साथ-साथ समाजकें सेहो काज करय पड़तन्हि।
नगर विधायक संजय सरावगी कहैत अछि कि प्रधानमंत्री नरेन्द्र मोदी देशक सीमानक रक्षा केर जिम्मेवारी सेहो महिलाकें देने अछि। आ ओतय विदेश सभमे देशक छवि निखारबाक लेल जिम्मेवारी महिलाक कन्हा पर अछि। अहिसँ अनुमान लगा सकैत छी जे प्रधानमंत्री नरेंद्र मोदीक नारी सशक्तिकरणकें प्रति केहन सोच अछि। एतबहि टा नहि केंद्र सरकारक योजना सभक केंद्र बिंदु महिला सेहो अछि। बिहारक मुख्यमंत्री नीतीश कुमार केर नेतृत्वमे नारी सशक्तिकरण केर मामिलेमे बिहार देशमे ऊँचगर स्थान पर अछि।
संगोष्ठीकें उद्घाटन सत्र केर संबोधित करैत ललित नारायण मिथिला विश्वविद्यालय केर कुलसचिव डाॅ. मुस्तफा कमाल अंसारी कहलनि कि नारी कोनहु समाजक आधा जनसँख्याक प्रतिनिधित्व करैत अछि। अहि कारणसँ हुनक उन्मुखीकरण आ विकासक लेल सभके सदैव प्रयास करैत रहबाक चाहि। नारी जँ विकास करतीह त’ समाज विकास करबे करत। बनारस हिंदू विश्वविद्यालय केर प्राध्यापक प्रो. ए. के. पाॅल कहैत अछि कि नारीक उपेक्षित सँ समाज उपेक्षित होयत अछि।
भूमंडलियाकरण केर दौरमे सेहो महिला सभक उचित अधिकार नहि भेट रहल अछि।महात्मा गाँधी आओर बिहारक मुख्यमंत्री नीतीश कुमारक महिला केर विकासमे महत्वपूर्ण भूमिकाक चर्चा करैत कहैत अछि कि जहाँ गांधी अपन दर्शनमे नारी सशक्तिकरण पर जोर देने अछि ओतय नीतीश कुमार सेहो गांधीक दर्शन केर मूर्त रूप देलक अछि। ओ कहलनि कि संस्था सभ एवम राज्य केर मजगुत करबाक आवश्यकता अछि। नारीकें जतय आजादीक संगहि सुरक्षा देबाक जरूरी अछि। आपसमे समन्वय स्थापित भेला सँ सार्थक वोध आ नारी सशक्तिकरण होयत। छात्रा सभकेँ अंग्रेजीक साथ-साथ कंप्यूटर केर ज्ञान देबाक जरूरत अछि। संगोष्ठी केर अध्यक्षता करैत ललित नारायण मिथिला विश्वविद्यालय केर प्रति कुलपति प्रो. जय गोपाल कहैत अछि कि नारी सशक्तिकरण हेतु विश्वविद्यालय प्रयासरत अछि। नारी सशक्तिकरण बहुत पुरान विषय अछि मुदा आइयो ई प्रसांगिक अछि। वातावरणमे शारीरिक रूप सँ पुरुष केर ताकतवर बतेलक जेकर लाभ ओ सभ उठेलक अछि। तेँ नारी सशक्तिकरण केर मुद्दा विद्यमान अछि। नारी शारीरिक रूप सँ कमजोर होयत अछि तेँ ओकरा ताकतवर बनय पड़तनि आ तखन जाकS नारीक सशक्तिकरण होयत। विधायक डाॅ. फैयाज अहमद अपन संबोधनमे कहलनि कि नारी सशक्तिकरण समयक मांग अछि। अहि अवसर पर डाॅ. बिंदेश्वरी पाठक केर भारत रत्न सँ सम्मानित करबाक लेल प्रस्ताव पारित कएल गेल। संगोष्ठीमे आएल अतिथिक स्वागत विभागाध्यक्ष प्रो. विनोद कुमार चैधरी कएलनि आ मंच संचालन डाॅ. पुतुल सिंह कएलनि।


text:
Thursday, 27 July 2017
चक्रफाँस (मैथिली खिस्सा )
दीपक बीसीए क के पूना के एकटा कंपनी में डाटा प्रोसेसर के पद पर काज करय छलाह । बीसीए कयलाक क बाद इ नौकडी় हुनका कोनो अनेरहे भेंट गेल होय एहन बात नै छल, मुदा हुनकर लगन, प्रतिभा आ भाग्य बले हुनका ई नौकडी় भेंट गेल छल अन्यथा हुनके कै टा संगी सभ एम्हरे-आम्हरे कय रहल छलाह। ओना जौं लंगोटिया दोस सब के बात करी त ओ सब हिनका स बढिये पोजिसन पर पहुंच गेल छलाह। रूपेश इलेक्ट्रोनिक इंजिनियरिंग क के इन्फ़ोसिस में छलाह त नंदन मैकेनिकल इंजिनियरिंग क के रिलायंस में । आषीश सेहो सरकारी बैंक में क्लर्क भ गेल छल । तखन इ छल जे दीपको ठीक-ठाक पोजिशन पकैड় नेने छलाह । एही बीच में देशऽक युवा वर्ग सब में राष्ट्र्भक्ति के नया हरबिर्रो उठि गेल छल। इलेक्ट्रोनिक मिडिया से ल के सोशल मिडिया तक में विविध प्रकार के उत्तेजक फ़ोटो, विडियो आ लिंक साझा करय जाय लागल छल । कालेजऽक कैंटीन से ल क आफ़िसऽक कैंटीन तक बस एतबे बहस। सेना की कय रहल अछि पाकिस्तान की कय रहल अछि, अमुक ग्रुप के छात्र सब देशद्रोही थिकाह, अमुक क्षेत्र के लोक सब देशद्रोहि थिकाह, बस यैह सभ चर्चा। दीपक सन भावुक लोक के कखनो काल ई अतिश्योक्ति देख मोन आरिज भऽ जाय छल त कखनो के ओ भावुक भऽ अपने आपे के कोसऽ लागै छहाल। इंटर पास करय के बाद दीपक एनडीए के परीक्षा में बैसल छलाह। पहिल प्रयास में त नै भेलैन ,मुदा दोसर प्रयास में ओ लिखित परीक्षा पास कऽ गेल छलाह। मुदा जखन एसएसबी के लेल भोपाल गेल छलाह त ओत घोर निराशा हाथ लगलैन। गा̐व आ दरिभंगा में पढल लड়का, नै अंग्रेजी बाजय में फ़र्राटेदार आ नै हिन्दी बाजय में ओ द̨ढता आ आत्मविश्वास! लिखित परीक्षा आ रिज्निंग राउंड तक त ठीके रहलैन मुदा जखन स्टोरी राईटिंग आ ग्रुप डिस्कसन राउंड आयल त हिनकर हाथ-पैर फ़ुलय लगलैन। अस्तु, ओ अगिला राउंड में नै पहुंच सकल छलाह।
अहिना एक बेर बिहार मे प्राथमिक-माध्यमिक शिक्षक के भर्ती निकलल । हिनको कै टा संगी आ गौंआ सब फ़ोर्म भरलक। ओ सब हिनको उकसैलक जे तोहुं भैर लैह हौ मीता, भ गेलह त बुजह जे आरामऽक नौकडी भ जेत अपन प्रदेश में । बाबू सेहो सैह राग अलापै छलखिन्ह। बाबू बाजल छलखिन्ह जे जतेक पाई ओत दै छौ लगभग ततेक पाई त एत्तौ भेटिए जेतौ। दीपक उत्तर में बजने छलाह जे बाबू से त ठीक अछि मुदा एत्त हमरा आगा तेजी स उन्नति भेटत ओतय से बात नै ने रहतै यौ। ऐ पर बाबू बजलाह जे देखह ओतय जत्तेक खर्च छ गाम-घर मे ओकर अपेक्षा खर्च कत्तेक कम हेत सेहो ने सोचह। तैं एकबेर ट्राई करऽ मे कोनो हर्ज नै। एहि प्रकारऽक घमर्थन के बीच दीपक के मोन मे एकबैगे एकटा सोच जगलैन। ओ सोचय लगलाह जे जौं हमरा मास्टरी में भ जाय त हमरा लेल इ एकटा अवसर हेतै अपना गाम-घर दिस के बच्चा के पढाबय-लिखाबय के । यदि हम अपन प्राप्त ग्यान आ अनुभव के उपयोग क के मेहनत से किछु धिया-पुता के पढाबय के प्रयास करब त निश्चिते प्राथमिक-माध्यमिक स्तर पर किछु बच्चा में ओ ग्यान आ आत्मविश्वास भैर सकै छी जैसे ओ आगा दुनिया में स्पर्धा क सकै। फ़ेर बाबूओ ठीके कहै छथिन जे भ सकै अछि जे वापस गामऽक रस्ता धेने हमर करियर ओ मोकाम हासिल नै क सकै जे पूना में रहि क अगिला १०-१५ साल में हम प्राप्त क सकै छि मुदा गाम-घर में ओइ अनुसार खर्चो कम हेतै आ अपन क्षेत्र में रहय के आनन्द सेहो त भेटतै । यैह सब सोचि क दीपक अप्लाई क देलाह। भगवती के इक्षा एहेन भेलैन जे दीपक ओई परीक्षा में सेलेक्ट भऽ गेलाह आ हुनका ट्रेनिंग के लेल सरकारी पत्र प्राप्त भेलैन ।
आब ऐ विषय पर लंगोटिया सब में ह्वाट्सएप ग्रुप में घमर्थन शुरू भेल । नंदन बजलाह जे बड्ड निक मिता जाउ जिब लिय अपन जिनगी….क लिय मजा । ऐ पर रूपेश बाजल छल जे एहेन कोन बडका नौकडी় लागल छैन, से हमरा लेखे त ऐ मे ज्वाईन केने कैरियर ग्रोथ पर ब्रेक लागि जेतैन । दीपक संग दैत बजलाह जे हमरो येह चिन्ता अछि। उत्तर में नंदन फ़ेर बजलाह जे "यौ भाई ई कियेक नै बुझै छि जे कतबो अछि त अछि त ई सरकारिए नौकडी की ने । ऐ मे सेलरी से बेसी उपरी कमाई देखल जाई अछि। आब देखियौ ने आशीष भाई के छैन त क्लर्के के नौकडी় ने यौ मुदा हुनका हमरा- अहां से बेसी तिलक भेटलैन अछि से किछु देखिए के भेटलैन अछि कि ने! औ दीपक मीता अहौक जैम क तिलक भेंटत, ज्वाई करू मास्टरी ।"
"हमरा तिलक-दहेज के कोनो लोभ नै अछि मुदा आशीष एहन कोन कमाई करै छथि बैंक में !" – दीपक बजलाह।
ऐ पर आशीष दार्शनिक के मुद्रा मे बजलाह जे बैंक लोक सभ के बकरी कीनय से ल के बकरी फ़ार्म खोलय तक के आ इंजिनियरिंग में नां लिखबय से ल के इंजिनियरिंग कालेज खोलय तक के लेल लोन दैत अछि। आ ऐ सभ प्रकारऽक लोन में बैंक अधिकारी-कर्मचारी सभ के ’कट’ फ़िक्स रहै अछि। अहिना अहौं के टिप दऽ दैत छी जे स्कूल में मिड डे मीळ से ल के भवन के रख-रखाव आ साईकिल वितरण से ल के स्कोलर्शिप वितरण तक में ’कट’ के जोगार रहै अछि आ बेसी हाथ-पर मारी त वोटर कार्ड से ल के राशन कार्ड आ स्वच्छ भारत से ल के इंदिरा आवास तक में ’कट’ भेटय के गुंजाइस रहै अछि। आ मास्टरी संग त अहां साईड बिजनेसो क सकै छी। एलआईसी एजेंट बनि जाउ, या लोन एजेंट या कोनो आन धंधा क लिय। बीच-बीच में स्कूल जाय हाजरी बना लिय आ हावा-पाईन लय आबु।
इ सब सुनि क दीपक व्यथित भाव स बजलाह जे हम ऐ प्रोफ़ेशन में इ सब गोरख-धंधा करय लेल नै जाय चाहै छी । हमर उद्देश्य अछि अपन क्षेत्र क बच्चा सब के नीक शिक्षा भेटै तय में हमर योगदान हो। तैं हम बस अपन आर्थिक भविष्य आ करियर ग्रोथ ल क आशंकित छी।
"तखन अहां बूडि छी" एहि बेर नंदन टोकलक । यौ भाय लोक एकटा काज छोडि় क दोसर धरै अछि अपन प्रगति के लेल दू टा पाई बेसी कामाबी ताहि लेल आ कि अनेरहे ………
बीच में बात कटैत दीपक द्रिढता से बजलाह जे नंदन भाय, अहां जे व्हट्सएप से लय के फ़ेसबुक तक पर भरि दिन राष्ट्रभक्ति के राग अलापैत रहै छी से खाली अनका ज्ञान ठेलय लेल आ कि किछु अपनो अमल में लाबय लेल आ कि बस अपन कुंठा मिटब के लेल!
नंदन के समर्थन करैत रूपेश बजलाह जे दीपक भाय अहां अनेरे भावुक भ रहल छी। वास्तव में ई देशभक्ति, राष्ट्रवाद, ईमानदारी आदि शब्द नेता सभ के गरियाब लेल, कि समर्थन लेल आ कि अपन कुंठा मेटाब लेल, हवाबाजी लेल, दोसरा के परतार लेल प्रयुक्त होई अछि, मुदा वास्तविकता के धरातल पर अहां कोना क के अर्थ (धन) कमाबी यैह सबसं पैघ सोच होय अछि। अहांके समाज में इज्जत ऐ ल के नै भेंटत जे अहां कतेक शुद्ध आ समाजवादी आचरण रखै छी बल्कि ऐ से भेंटत जे अहां धन संचय करय में कतेक काबिल छी (चाहे ओकरा लेल जे तरीका अपनाबी)। आ देखु अहौं जे दुविधा में छी ओकर कारण करियर ग्रोथे त अछि ।
ऐ घमर्थन के बीच दीपक के मोन के दुविधा मेटा गेल छल ओ उत्तर दैत बजलाह "भ सकै अछि जे लोक हमरा बताहे क के बुझि लैथ मुदा आब हम इ नौकडी় ज्वाईन करब आ ओहि उद्देश्य लेल करब जे हमर मोन में अछि। रहल बात अर्थोपार्जन के त किछु आर तरीका सेहो अपनायब जेना विद्यालय के बाद के समय में ट्युशन, छोट-मोट सोफ़्टवेयर/वेबसाईट/प्रोजेक्ट/डाटा-एन्ट्री वर्क आदि के कार्य करय के प्रयत्न सेहो रहत। जौं भगवति कऽ आशिर्वाद बनल रहलै त जिनगी ठीके-ठाक कटि जेतै ।"
दीपक के पोस्टिंग अपने जिला के एकटा आन प्रखंड के एकटा माध्यमिक विद्यालय में भ गेल छल । दीपक ओतबे उत्साह आ आशा के संग विद्यालय ज्वाईन केलाह जतेक उत्साह आ आशा सं कोनो सासु अपन नबकी कनिया के दुरागमन काल में परिछण करै छथि। मुदा किछुए दिन में दीपक के विद्यालय में पसरल अव्यवस्था के भान भ गेल। विद्यालय में अनुपस्थिति के मामिला में मास्टर आ विद्यार्थी में जेना कोनो अघोषित शर्त लागल होय! माने पचास प्रतिशत सं बेसी नै मास्टर के उपस्थिति रहै आ नै विद्यार्थी के । विद्यालय भवन के हाल सेहो तेहने सन भेल छल जेना कोनो स्त्री के, जिनकर वर बहुत दिन से बाहर कमाय लेल गेल होइथ आ सासुर में केयौ मानऽ बला नै होइन । शौचालय के नाम पर २ टा शौचालय टूटल-फ़ाटल गन्हाइत जैमे नाक नै देल जा सकै अछि आ दू टा मास्टर सब लेल कनि ठीक-ठाक अवस्था में जै में ताला मारल रहै छल । कियेकि आधा मास्टर सदिखन अनुपस्थिते रहै छलाह तैं किछु क्लास या त खालिए रहै छल अथवा दू टा तीन टा क्लास के एक्के संगे बैसा देल जाय छल । ई अव्यवस्था देख दीपक के मोन खिसिया गेलैन। ओ एकरा विषय में बिईओ साहेब के विस्तार पूर्वक लिखलाह आ हुनका से ऐ विषय में उचित कार्यवाही कर के निवेदन केलथिन्ह। किछु दिन बाद बिईओ साहब एलाह आ विद्यालय के निरिक्षण केलखिन। पूरा काल हेडमास्टर, किरानी आ लगुआ-भगुआ मास्टर सब हुनका घेरने रहलैन आ विद्यालय के अव्यवस्था के झांप के पूर्ण प्रयास केलाह ।
आब दीपक उम्मीद करै छलाह जे प्रखंड से किछु कार्यवाही हैतैक। मुदा एहन त किछु नै भेल परंच एक दिन मुखिया आ सरपंच पहुंचलाह स्कूल पर। पंहुचैत देरी दीपक के पुछारि भेलैन। दीपक आबि क हुनका सब के प्रणाम-पाती केलखिन्ह। मुदा प्रणाम के उत्तर देने बिना हुनका पर प्रश्न दागल गेल जे यौ दीपक बाबू! अहां एतय नौकडी় करय लेल एलहु अछि कि राजनीति करै लेल? जं राजनीति करै के अछि त खुलि क बाजू आ नै त एम्हर-आम्हर के बात सब नै कैल करू । चुपचाप विद्यालय में आउ, समय बिताबु आ आराम से दरमाहा लेल करू बस।
"आ जौं दरमाहा कम बुझना जाय त टोली बना के सरकार के आगा धरना-प्रदर्शन करू" किरानी बाबू बीच में बात लोकैत व्यंगात्मक लहजा में बजलाह ।
दीपक उत्तर में कुछु नहीं बजलाह। हुनकर मोन बड्ड कुंठित आ व्यथित भ गेल छल ।
दीपक के मलिन मु̐ह देख के एक दिन मंडल सर पुछलखिन जे हौ दीपक, एना कियेक मोन मलिन केने छहक? सिनेहऽक छा̐ह भेटने दीपक के मोन द्रवित भ गेल। ओ बजलाह जे सर, हम अपन करियर आ महानगरऽक जीनगी छोडि় क इ नौकडी় पकड়ने छलहु̐ ई सोचि क जे अप्पन गाम-घर के धिया पुता सब के निक शिक्षा देबय में अपन योगदान करब। मुदा एत ओकरा लेल जे माहौल भेंट के चाहि से त अछिए नै, उल्टे धमकी भेटै अछि।
ऐ पर मंडल सर बजलाह "हौ कि करबह, इ समाजे एहने अछि। ई हेडमास्टर, किरानी, मुखिया, चपरासी, इ सभ एहि समाज के छैथ कि ने हो, कोनो लंदन से त आयल नै छैथ! तोरा कि लगै छ: जे इ जतेक गोरख-धंधा होय अछि से कि मुखिया-सरपंच के बुझल नै रहै छै। हौ, ऐ सब में ओकर सब के हिस्सा राखल रहै छै।"
मुदा सर ऐ विद्यालय में बच्चा त ग्रामीणे के ने पढै अछि, तखन लोक सब एहन चोर मुखिया-सरपंच के कियेक चुनै छथि! "हौ ई एकटा जटिल सिस्टम चक्र अछि जै में सबहक भागिदारी के तीली देखबह।" मंडल सर प्रतिउत्तर में बजलाह। "देख, ऐ विद्यालय में समाज के किछु एहनो सक्षम वर्ग के बुतरू सब के नामांकन भेल अछि जिनकर बुतरू सब वास्तव में कोनो पब्लिक स्कूल में पढि रहल अछि। मुदा सरकारी योजना के लाभ लेब हेतु ओ सब नामांकन एतहु करौने छथि। विद्यालय प्रशासन से हुनका ई लाभ भेटै छैन जे बिना विद्यालय एनहि हुनकर सब के हाजरी बनि जाय अछि आ सरकारी योजना सब के लाभ भेट जाय अछि। ताहि एवज में ओ सभ एहन चोर मुखिया-सरपंच के चुनै छथि। "
"मुदा एना करै के बजाय यदि ओ सक्षम लोक सब एत्तहि निक पढाई के लेल जे दवाब बनेथिन त कदाचित एत्तहु निक पढाई भेंट सकै छैन जै से ओ सभ पब्लिक स्कूल के महरग फ़ीस के चक्कर से सेहो बा̐चि सकै छैथ!" दीपक बजलाह।
मंडल सर एकटा गहिर सा̐स छोडैत बजलाह "ह̐। मुदा ऐ मे हुनका सब के एकटा भांगट ई बुझना जाय छैन जे फ़ंडऽक कमी स̐ सरकारी विद्यालय में ओ इंफ़्रास्ट्रक्चर आ सुविधा नै अछि जेकर दरकार अछि आ दोसर जे कदाचित इ मनोविचारधारा सेहो काज करै अछि जे तखन त हुनकर बच्चा संगे आनो (आर्थिक अक्षम) लोक सब के बच्चा सब सेहो आगु बढि जायत जे कदाचित इ वर्ग के पसंद नै छैन ।"
मुदा एहनो लोक सब के त समाज में कमी नै जिनका सब के सरकारी विद्यालय में निक शिक्षा भेंटय से लाभ होउ। से सब किये नै एहन मुखिया-सरपंच सब के विरोध करै छैथ? – दीपक पुछलाह।
"नाना प्रकार के दबाव, जागरूकता के कमी, रोटी-पानि में ओझरायल रहै के कारणे आ भ्रामक प्रचारतंत्र एकर कारण अछि" – मंडल सर बजलाह ।
ऐ प्रकारे किछुए मास में दीपक के ओय कुचक्रव्युह के जानकारी भ गेलैन जै में शिक्षा व्यवस्था(सिस्टम) ओझरायल छल । मुदा ऐ चक्रव्युह के तोडी कोना से कोनो मार्ग नै भेंटय छल। कोनो आर सक्षम लोक के सहायता के उम्मिदो लगेता त मार्ग रोकय लेल कैएक टा जयद्रथ ठाढ भेल छल। छुट्टी में जखन ओ गाम गेलाह त अपन मोनऽक व्यथा बाबा के सुनेलखिन्ह। बाबा कहलखिन्ह जे बौआ जखन उखैर मे मु̐ह दैये देलह त मु̐सर स̐ किये घबराय छह। तों त बस अपन कर्तव्य करह, बा̐कि विधाता पर छोडि় दहक। मोन लगाक धिया-पुता के पढाबह लिखाबह। एहन त नै अछि जे तों किछु अजगुत देख रहल छह। हमरा पीढि स̐ ल के तोरा पीढि तक लोक सीमिते साधन में ने पढलक अछि हौ।
दीपक के बाबा के बात ज̐चि गेल । बस फ़ेर की ओ एम्हर-आम्हर के कुव्यवस्था के देखनाय छोडि क बच्चा सब के पढबै पर ध्यान देबय लगलाह। एक्स्ट्रा क्लास सेहो लेबय लगलाह। जल्दिए ओ छात्र सब आ किछु गार्जियन के बीच लोकप्रिय भ गेलाह। एम्हर ओ १५ अगस्त के अवसर पर छात्र सब के बीच छोट-मोट प्रतियोगिता के आयोजन के योजना बना रहल छलाह आ ओम्हर करमनेढ स्टाफ़ सब में खुसुर-फ़ुसुर चालु भ गेल छल। फ़ेर एकदिन दीपक जखन अपन योजना ल के हेडमास्टर लग पहु̐चलाह त हेडमास्टर बात कटैत बजलिह जे पहिने इ कहु जे कि अहां विद्यालय के बाद ट्यूशन करै छी? जी ह̐।-दीपक उत्तर में बजलाह। त की अहांक नियमावली नै बुझल अछि?-हेडमास्ट्र बजलिह।
जी बुझल अछि मुदा हम ई विद्यालय समय के बाद करै छी आ ऐ से विद्यालय में हमर शिक्षण पर कोनो प्रभाव नै पडै় अछि, विद्यालय में सबस̐ बेसी क्लास हम लै छी ई विद्यालय के बच्चा-बचा जनै अछि। आ आन आन शिक्षक सभ त नै जानि कतेक तरहक व्यवसाय करै छैथ आ ओहो विद्यालय के समय में, आधा टाईम गैबे रहै छैथ। - दीपक आवेश में एक्कै सुर में बाजि गेलैथ।
"अहा̐ बेसी काबिल बनै छि की? लोक की करै अछि से देखनाहर अहां के? अप्पन काज करू, हमरा की करय के चाही से जुनि बताउ। बेसी उड়ब त लिखित में ग्यापन पकडा় देल जायत अहां के ।" – हेडमास्टर साहिबा झिड়की दैत बजलिह।
दीपक उखरल मोन सं ओतय से घुरलाह। हुनका हेडमास्टरो के गोरखधंधा बुझल छल। ओकर वर ठेकेदार अछि, आ विद्यालय के अधिकांश कार्य/आपूर्ति के ठेका ओकरे भेंटै अछि। मुखिया-नेता सब से सेहो संबंध। आ जे लोक समाजऽक लेल किछु काज करय चाहै अछि तेकरा ज्ञान देबय चललिह अछि!
अगिला दिन किरानी हिनका हाथ में एकटा आर्डर थम्हा देलैन जेकर अनुसार हिनका प्रखंड के कोनो योजना के कार्यान्वयन के लेल सर्वेक्षण के कार्य में लगा देल गेल छल। मतलब जे हिनका विद्यालय में छात्र के पढाबै के कार्य से हटाब के नया षडयंत्र रचि देल गेल छल। दीपक हाथ में आर्डर नेने ई नव-संघर्ष के विषय में सोचय लगलाह।
आब त इ समये बता सकै अछि जे दीपक व्यवस्था(सिस्टम) के ऐ चक्रफ़ा̐स स̐ बचि क निकैल पाबै छैथ की नै?
Subscribe to: Post Comments (Atom)


text:
नव दिल्ली/दड़िभंगा : दरभंगा इंटरनेशनल फिल्म फेस्टिवल केर शुरुआत बृहस्पतिदिन 19 फरवरीकें दड़िभंगामे होमय जा रहल अछि. दरभंगा फिल्म क्लब केर वार्षिक कार्यक्रम केर तहति आयोजित होमयवला ई फेस्टिवल एहि बेर चारि दिवसीय होयत. दड़िभंगाक बेला पैलेसमे 22 फरवरीकें समापन होएत.
फेस्टिवल संयोजक मेराज सिद्दीकी केर अनुसार एहिमे देश-विदेश केर फिल्मसं जुड़ल हस्ती लोकनि भाग लेताह. एहि अवसरपर मैथिली, हिन्दी, अंगरेजी सहित कतिपय फ़िल्मक प्रदर्शन होएत. अंतिम दिन छात्र लोकनि लेल आर्ट प्रतियोगिता सेहो आयोजित अछि. एहिमे मैथिली फिल्म ललका पाग, खामोशी आ डांस केर प्रदर्शन होएत.
ज्ञात हो जे ई बिहार प्रांत केर एकमात्र फिल्म फेस्टिवल अछि जे अंतर्राष्ट्रीय फिल्मक प्रदर्शन करैत अछि. एहि फिल्म फेस्टिवलमे फिल्मसं जुड़ल विभिन्न व्यक्तित्वक सम्मान सेहो कइल जाइत अछि. मिथिमीडिया एहि फिल्म फेस्टिवल केर समर्थक रहल अछि आ सिनेमा प्रेमी लोकनिकें आमंत्रित करैत अछि. प्रवेश निर्बाध छै.
(रिपोर्ट : मिथिमीडिया ब्यूरो)


text:
“हाफ़ मर्डर”: सत्य घटना पर आधारित एकटा एक्स्पेरिमेन्टल फ़िल्म
साईचरण इन्टरटेनमेन्टक बैनरक अधीन बनल मैथिली फ़िल्म " हाफ़ मर्डर" केर निर्माता- निर्देशक छैथ युवा रंगकर्मी श्री रमानाथ झा । कृष्णा मिश्रा, निशा झा, नवीन चौधरी, आरएन झा आदि अभिनित एहि फ़िल्ममें संगीत द' रहल छैथ नामी गायक संगीतकार सुनील पवन ।
"हाफ़ मर्डर" संभवत: 2014मे रीलीज भ' जायत । उम्मेद अछि जेकि ई फ़िल्म मैथिली सिनेमाक इतिहासमे एकटा 'ऑफ़बीट" फ़िल्मक परम्पराक नींव राखत ! फ़िल्मसं जुड़ल सब व्यक्तिके शुभकामना दैत फ़िल्मक सफ़लताक कामना !


text:
गया क कुंदन ताइक्वांडो क विश्व चैंपियनशिप प्रतियोगिता मे करता भारत क प्रतिनिधित्व
मधुबनी । विहार से एकमात्र खिलाड़ी कुन्दन द . अफ्रीका क डरबन मे आयोजित ताइक्वांडो विश्व चैंपियनशिप मे भाग लेता।कुंदन क जीवन कठिनाई आर्थिक कठिनाई मे बीतल अछि। गया क वंग्लास्थान मुहल्ला वासी कुंदन क पिताजी काटन मिल मे कार्यरत छलाह।हुनक नौकरी छुटला क बाद कुंदन साइकिल स्टैंड मे काज करैत अपन प्रैक्टिस करैत रहला. परन्तु ओ अपन हिम्मत नहि हारलैथ।हुनका जूडो कराटे क प्रति बचपने से लगाव छलैन्ह।
बहुत कठिनाई से कुंदन के वर्ष २०१३ मे राज्य स्तरीय प्रतियोगिता में शामिल होयबाक अवसर प्राप्त भेलैन परंतु ओ एहि सँ बाहर भ गेला।ई हारि हुनक हौसला आरो बढ़ा देलक फेर 2017 मे मलेशिया में इंटरनेशनल निलो कराटे चैंपियनशिप मे शामिल भ के कांस्य पदक जीतलाह। ओही वर्ष नेपाल मे मिक्स मार्शल आर्ट क विश्व चैंपियन टायशन ब्रायशन के हाथें पदक जीतलाह।
विश्व चैंपियन बनबा लेल कठोर मेहनत करै बाला कुंदन कहलनि जे ओ नित्य ६ घंटा अभ्यास क रहल छथि। ओ विश्वास व्यक्त कयल जे देश क लेल ओ अवश्य पदक जीतता हुनक अगिला लक्ष्य २०२० मे आयोजित ओलिम्पिक क्वालिफाई केनाई छैन्ह । ओ कहलनि जे एक मिनट मे १२५ पुशअप क दावा अछि, पछिला विश्व रेकर्ड भारत क नामे एक मिनट मे ९० दर्ज अछि। ओ विश्व रेकर्ड बनाय गिनीज बूक मे नाम दर्ज कराब चाहैत छथि। ओ अपन रेकर्ड अपनहि तोड़बाक इच्छा रखैत छथि।
कुंदन अपन अनुभव कहलैन जे ओ जतय कतौ खेलाय लेल जाईत छथि, विहार क नाम सुनिते सब आश्चर्य व्यक्त करैत छथि। विहार क खिलाड़ी संग भेद भाव कयल जाइत छैन्ह। विहार सरकार द्वारा खिलाड़ी सबहक कोनो मदति नहि करबा क शिकायत ओ कयलन्हि। साउथ अफ्रीका जेबाक छैन्ह ,टिकट त भ गेलैन परन्तु पाई क व्यवस्था करबाक छैन्ह।


text:
उपलब्ध अछि स्मार्ट कार्ड आॅनर बुक
मधुबनी। परिवहन विभाग, विहार, पटना आ जिला पदाधिकारी, मधुबनी क निदेशानुसार आब ओ सब वाहन मालिक आ ड्राइविंग लाइसेंस धारक जिनका सबकेँ पेपर मोड क आॅनर बुक आ लाइसेंस छन्हि,ओ नियमानुसार जिला परिवहन कार्यालय, मधुबनी क काउंटर से स्मार्ट कार्ड ( प्लास्टिक कोटेड) आॅनर बुक आ ड्राइविंग लाइसेंस प्राप्त क सकैत छथि। एहि संबंध मे डीटीओ श्री सुजित कुमार कहलनि जे आब पेपर मोड क स्थान पर स्मार्ट कार्ड क उपयोग कयल जायत।सब पेपर मोड वाला वाहन चालक आ मालिक के स्मार्ट कार्ड तैयार कयल गेल अछि जे काउंटर पर उपलब्ध अछिजे नियमानुसार प्राप्त कयल जा सकैत अछि।


text:
नई दिल्ली । दिल्ली दरबार मे एहि बेर बिहारक मुख्यमंत्री राज्य हित मे आवाज बुलंद केलथि । इ पहिल मौका छल जखन बिहारक कोनो मुख्यमंत्री दिल्ली मे राज्यक हित लेल एना बाजल हुए । एखन धरि देखल गेल छल जे कांग्रेसी मुख्यमंत्री दिल्ली मे चुप भ केंद्रक गप गबडगबड सुनि लैत छल या फेर राबडी देवी सन विपक्षक मुख्यमंत्री दिल्ली एबा स परहेज करैत रहल। मुदा नीतीश केवल एलथि नहि बल्कि बिहारक गप जोर-शोर स रखलथि । बिहारक कोनो मुख्यमंत्री क इ रूप देखि सब स्तब्ध भ गेल। लोक इ सोचबा लेल मजबूर भ गेल जे बिहारक मुख्यमंत्री सेहो दिल्ली मे दहाड सकैत अछि। देश क सबस पैघ नीति नियामक संस्था राष्ट्रीय विकास परिषद (एनडीसी) क बैठक मे पंचवर्षीय योजना क मूल्यांकन पर नीतीश कुमार पुरजोर तरीका स अपन गप कहलथि। नीतीश केंद्रीय योजना क इ कहिकए धज्जी उड़ा देलथि जे एकरा त केंद्र राज्य क हक मारिकए अपन वाहवाही लूटबा लेल चला रहल अछि। अपन भाषण मे नीतीश राज्य सरकार किछु मांग सेहो आगू बढ़ौलथि, मुदा ओ साफ तौर पर कहलथि जे केंद्र सरकार जेना राज्य क आजादी खत्म करबा मे लागल अछि ओ लोकतंत्र क संघीय व्यवस्था लेल घातक अछि। मौजूदा सरकार जे करि रहल अछि ओहि स संविधान क भावना आ राष्ट्रीय विकास परिषद क उद्देश्य दूनू ध्वस्त भ रहल अछि। इ राज्य क आजादी कए हड़पबाक कोशिश छी। नीतीश क तर्क छल जे केंद्र अपने त लोकलुभावन योजना आनि कए वाहवाही लूट रहल अछि, मुदा राज्य कए भेटैएवाला केंद्रीय मदद कम करि रहल अछि। 11वीं योजना क प्रस्तावित सकल बजटीय समर्थन मे राज्य क हिस्सा 34 फीसदी स घटि कए 23 फीसदी रहि गेल अछि, जखनकि केंद्र क हिस्सा 66 स बढ़ि कए 77 फीसदी भ गेल अछि। प्रधानमंत्री नीतीशक एहि आरोप पर चुप रहलाह। मुदा कईटा आन मुख्यमंत्री नीतीशक एहि गप पर सहमति जतेलथि।
नीतीश कुमार केंद्रीय मंत्री पर गंभीर आरोप लगबैत कहला जे हमर संघीय ढांचा कए इ शोभा नहि दैत अछि जे केंद्र क मंत्री केंद्रीय संसाधन आ मंच क उपयोग राज्य सरकार क आलोचना करबा लेल करथि। संविधान मे केंद्र क भूमिका राज्य क सहयोगी क रूप मे देल गेल अछि नहि कि अड़ंगा डालबा लेल। ओ कहला जे बिहार क सकल घरेलू उत्पाद मे उत्साहजनक प्रगति भेल अछि, तइयो प्रति व्यक्ति क आय क मामला मे हम काफी पाछु छी। सामाजिक क्षेत्र मे हम अति प्रशंसनीय प्रगति केलहूं अछि, तइयो राष्ट्रीय प्रति व्यक्ति क आय क स्तर कए छूबा लेल हमरा भारी निवेश करबाक जरूरत अछि। अतः निवेशक कए आकर्षित करबा लेल खासकए कृषि आधारित उद्योग क क्षेत्र मे बिहार कए विशेष राज्य क दर्जा देल जाए। एक बेर विशेष राज्य क दर्जा प्राप्त होइते, बिहार अपन जरूरत क अपने ध्यान रखबा मे सक्षम भ जाएत। भारतीय खाद्य निगम क दिस स राज्य मे पर्याप्त भंडारण क्षमता विकसित करबा लेल प्रयास हेबाक चाही। शिक्षा क अधिकार कानून लागू करबा लेल राज्य कए 25 हजार करोड़ टकाक जरूरत अछि। नीतीश कुमार सीधा सवाल केलथि जे अगर एतबा टका अहांक कहला पर शिक्षा पर खर्च करि देब त बाकी विकासक काज कोना होएत।
गौरतलब अछि जे कुमार मुख्यमंत्री बनलाक बाद स लगातार एहि मांग कए उठबैत रहलाह अछि आ योजना आयोग क लग मे इ मामला विचाराधीन अछि। ओनो विशेष राज्य क दर्जा देबाक अधिकार राष्ट्रीय विकास परिषद क लग मे अछि।
-
Bahut bahut dhanyabad nitish jee
Comments are closed.


text:
मैथिली किस्सा : एकटा छलि कौवा आ एकटा छल फुदकी (चिड़ैया)। दुनूक बीच भजार-सखी केर संबंध। एक बेर दुर्भिक्ष पड़ल। खेनाइक अभाव एहन भेल जे दुनू गोटे अपन-अपन बच्चाकेँ खएबाक निर्णय कएलन्हि। पहिने कोआक बेर आयल। फुदकी आ कौवा दुनू मिलि कए कौआक बच्चाकेँ खा गेल।
आब फुद्दीक बेर आयल। मुदा फुद्दी सभ तँ होइते अछि धूर्त्त। ओ कहलक- “अहाँ तँ अखाद्य पदार्थ खाइत छी। हमर बच्चा अशुद्ध भए जायत। से अहाँ गंगाजीमे मुँह धोबि कए आबि जाऊ”।
कौवा उड़ैत-उड़ैत गंगाजी लग गेल आ गंगाजी के प्रार्थना केलक- “हे गंगा माय, दिए पानि, धोबि कए ठोढ़, खाइ फुद्दीक बच्चा”। गंगा माय पानिक लेल चुक्का अनबाक लेल कहलखिन्ह।
इहो पढू : मैथिली किस्सा – ‘अंधेर नगरी चौपट राजा, टके सेर भाजी टके सेर खाजा’
आब चुक्का अनबाक लेल कौवा गेल तँ ओतएसँ माटि अनबाक लेल कुम्हार महाराज पठा देलखिन्ह्। खेत पर माटिक लेल कौआ गेल तँ खेत ओकरा माटि खोदबाक लेल हिरणिक सिंघ अनबाक लेल विदा कए देलकन्हि।
हिरण कहलकन्हि जे सिंहकेँ बजा कए आनू जाहिसँ ओ हमरा मारि कए अहाँकेँ हमर सिंघ द दए। आब जे कौआ गेल सिंघ लग तँ ओ सिंह कहलक- “हम भेलहुँ शक्त्तिहीन, बूढ़। गायक दूध आनू, ओकरा पीबि कए हमरामे ताकति आयत आ हम शिकार कए सकब”।
गाय लग गेल कौवा तँ गाय ओकरा घास अनबाक लेल पठा देलखिन्ह। घास कौआकेँ कहलक जे हाँसू आनि हमरा काटि लिअ।
इहो पढू : मैथिली किस्सा – “बगिया के गाछ”
कौवा गेल लोहार लग, बाजल- “हे लोहार भाय, दिअ हाँसू, काटब घास, खुआयब गाय, पाबि दूध, पिआयब सिंहकेँ, ओ मारत हरिण, भेटत हरिणक सिंघ, ताहिसँ कोरब माटि, माटिसँ कुम्हार बनओताह चुक्का, भरब गंगाजल, धोब ठोर, आ खायब फुद्दीक बच्चा”।
लोहार बाजल, “हमरा लग दू टा हाँसू अछि, एकटा कारी आ एकटा लाल। जे पसिन्न परए लए लिअ”। कौआकेँ ललका हाँसू पसिन्न पड़लैक। ओ हाँसू धीपल छल, जहाँ कौवा ओकरा अपन लोलमे दबओलक, छरपटा कए मरि गेल।
➥ बाल किस्सा और पढ़ैय के लेल क्लिक करू।
(Read all latest Maithili News, Kids Stories News Headlines in Maithili and Stay updated with Maithili Samachar)


text:
पटना। पटना आ दिल्ली क बीच औपचारिकता आ शर्त क कारण अटकल नेशनल हाईवे डेवलपमेंट प्रोजेक्ट (एनएचडीपी) फेज-3 क चारिटा योजना क मामला आब बाट पर आबि गेल अछि। एहि परियोजना मे सबस नव मामला पटना-बख्तियारपुर क बीच चारि लेन सड़क निर्माण क अछि। एहि बहुप्रतीक्षित परियोजना क लेल नेशनल हाईवे अथारिटी ऑफ इंडिया (एनएचएआई) निविदा कए अंतिम रूप द देलक अछि। लगभग 38 किमी क नव एलायनमेंट पर बनइवाला एहि सड़क क लेल निर्माण कंपनी क नाम तय करि देल गेल अछि। जानकारी क अनुसार बिल्ट आपरेट एंड ट्रांसफर (बीओटी) सिस्टम क आधार पर बनेवाला एहि फोर लेन सड़क क निर्माण क जिम्मा सीएंडसी कए देल गेल अछि। एकरा लेल एखनधरि दू बेर टेंडर भ चुकल छल। जेना कि इसमाद अहां कए पहिने बता चुकल अछि जे पटना मे अनिसाबाद स बख्तियारपुर तक बनेवाला एहि फोर लेन सड़क क पैघ हिस्सा नव एलायनमेंट क तहत बनत। लगभग 50 किमी क एहि सड़क मे 38 किमी हिस्सा नव एलायनमेंट क तहत बनत। एलायनमेंट कए मंजूरी भेट चुकल अछि। सबलपुर स इ सड़क वर्तमान सड़क स दक्षिण भ जाइत। एकरा लेल पैघ स्तर पर जमीन अधिग्रहण क जरूरत अछि। केंद्रीय कैबिनेट एहि सड़क क निर्माण मे खर्च होइवाला राशि कए मंजूरी प्रदान करि देलक अछि। अगिला ढाई साल क अंदर एहि सड़क क निर्माण कार्य कए पूरा करबाक लक्ष्य निर्धारित केल गेल अछि। सिंगापुर क एकटा कंपनी एहि सड़क क लेल नव एलायनमेंट कए लेल सर्वे क काज केने छल। एहि सड़क क इस्तेमाल पटना क बाइपास क रूप मे होइत अछि। योजना मे देरी कए देखैत एहि साल ओना राज्यक पथ निर्माण विभाग अपन राशि स अनिसाबाद स लकए दीदारगंज तक एहि सड़क कए फोर लेन मे तब्दील करबाक काज शुरू करि देने छल मुदा एनएचआई क हस्तक्षेप बाद बीच मे काज बंद भ गेल छल। आब फेर स एहि सड़क क फोर लेनिंग क काज आरंभ होएत। अनिसाबाद स दीदारगंज तक एहि सड़क क फोरलेनिंग मे जमीन अधिग्रहण क आवश्यकता नहि अछि। हाजीपुर-मुजफ्फरपुर सड़क क फोरलेनिंग सेहो एनएचडीपी फेज-3 क हिस्सा अछि। कई बेर निविदा आओर निर्णय मे नीतिगत बदलाव क बाद एहि सड़क क निर्माण क जिम्मा पिछला साल भारतक विवादित कंपनी गैमन इंडिया कए देल गेल छल। एहन संभावना अछि जे नव वित्तीय वर्ष क आरंभ भेला स पहिने एहि स्ट्रेच मे फोर लेनिंग क काज आरंभ भ जाए। हाजीपुर-छपरा फोरलेनिंग क लेल सेहो निविदा कए अंतिम रूप द देल गेल अछि। मुंगेर आओर जमालपुर सड़क क लेल सेहो निविदा क काज पूरा भ गेल अछि।
मुख्य पृष्ठ समाद विशेष चरिटा सड़क क मामला बाट पर


text:
skip to main |
skip to sidebar
बेटा-बेटी एक समान - दुनू के होइ एकहि सम्मान!
विगत किछु दिन सऽ दिमागमें आबि रहल अछि जे मिथिलामें दहेज मुक्त समाज निर्माण लेल बेटावाला के सेहो वरवधु (पुतोहु)के खोजी ठीक जेना बेटीवाला करैत छथि तहिना करबाक चाही - तखनहि समान व्यवहार चलत आ बेटीके मूल्य सऽ समाज अवगत होयत, आ समुचित जोड़ी सेहो मिलान करय के संभावना बढत। एहि पर अहाँ सभ सेहो अपन राय दी।
ओना हम प्रण केने छी जे अपन बेटा के लेल हम स्वयं बेटीवाला के घर जाय के विवाह के प्रस्तावना राखब। कि अहाँ सेहो एहि लेल तैयार छी? यदि हाँ तऽ प्रण लेल जाउ।
बेटा-बेटी एक समान - दुनू के होइ एकहि सम्मान!
तखन फेर खाली बेटीवाला पर ई भार किऐक जे ओ अपन बेटी लेल वर खोजैथ - खोजैतो हजारों रुपैया के बर्बादी करैथ - आ फेर बेटीके प्रस्तावना रखला उपरान्त वरपक्ष सँ कोनो सम्मान बिना माँगरूपी दहेज के नहि पाबैथ... कि ई मानसिक हिंसा आ पापाचार नहि भेल?
यदि बेटावाला सेहो समुचित जोड़ी तकता तऽ पक्का बेटीके (मैथिलीके) आत्मबल बढत आ मिथिलानी में शिक्षा के बेहतरीन प्रवर्धन होयत जे आजुक मिथिला जे एकभग्गू अछि तेकरा सेहो सुधार करत आ वैश्विक पटल पर मैथिली बेटी के स्वरूप उभारत। आखिर सीताजी के बाद बहुते कम मैथिली भेली जे विश्वमें अपन स्थान बनेने होइथ आ एहि लेल यदि किछु जिम्मेवार अछि तऽ ओ अछि दहेज के चाप।
सुधरू मैथिल! सुधरू!
दहेज मुक्त मिथिला बनाबू!
सौराठ सभा के पुनर्जीवन लेल सेहो सोचय जाउ कारण घर-कुटमैती बहुत कठिन आ भैरगर भेल जा रहल अछि।
हरिः हरः!


text:
मोतिहारी (पू.च.)। सेना क डिप्टी डायरेक्टर आ बिहार-झारखंड क प्रभारी ब्रिगेडियर आरजे शर्मा कहलथि जे नक्सल प्रभावित इलाका मे ट्रेनिंग सेटर खोलल जाइत। ओ कहलथि जे नक्सल प्रभावित क्षेत्र मे सेना क बहाली क प्रक्रिया शुरू करि देल गेल अछि, जेहि मे स्थानीय नौजवा कए विशेष तरजीह देल जा रहल अछि। गुमराह युवक कए ध्यान सेना बा राष्ट्र क सेवा क प्रति दिलाउल जा रहल अछि। प्रभारी ब्रिगेडियर आरजे शर्मा कहलथि जे पिछला पांच दिन स चलि रहल सेना क बहाली मे पूर्वी आ पश्चिमी चंपारण जिला क 9,888 टा अभ्यर्थी भाग लेलक। चयनित अभ्यर्थी मे 116 टा नक्सल प्रभावित क्षेत्र अछि। पकड़ीदयाल क 19, मधुबन क 21, तेतरिया क 14, ढाका क 08, आदापुर क 11, छौड़ादानों क 06, बगहा क 32, ठकराहां क 12 आ नौतन क 06 शामिल अछि। ओ कहलथि जे नक्सल प्रभावित जिला मे सेना क अगिला ट्रेनिंग सेंटर खोलल जाएत। ओ कहलथि जे एकर बाद बेतिया, जहानाबाद, रोहतास आदि नक्सल प्रभावित क्षेत्र मे कैम्प लगाउल जाएत। ओ कहलथि जे लड़की क रुझान सेहो आब सेना मे अछि। छठा वेतन आयोग क लागू होबै पर नौजवान क रुझान एहि तरफ काफी बढ़ल अछि। ओ कहलथि जे बहाली कए प्रक्रिया कए सरल बनबाक लेल वेबसाइट बनि रहल अछि, जे बिहार आ झारखंड मे दू माह क अन्दर काज करै लागत।
मुख्य पृष्ठ समाचार नक्सली क्षेत्र मे सेना खोलत ट्रेनिंग सेंटर


text:
आचार्य राजशेखर रचित 'काव्य मीमांसा' मे सरस्वती अपन काव्यपुत्र सँ कहैत छथिन -- शब्द आ अर्थ अहांक शरीर अछि ,संस्कृत अहांक मुख ,प्राकृत बांहि , अपभ्रंश जांघ ,पैशाची चरण आ मिश्रभाषा छाती ।(शब्दार्थात्मकमेव तव काव्यपुरूषस्य वपुरित्यर्थ: ।संस्कृतं मुखमित्यादिना च तत्तदवयसंस्थानं प्रदर्शितम । मिश्रमिति ।प्राकृृृृतावान्तरभाषामिश्रणात्मकमित्यर्थ: ।)
मुदा मैथिलीक आचार्य सभ खांटी आ शुद्धक स्थापना मे अमर भेल जाइत छथिन ।जीवनक बदला मे व्याकरण ढ़ुरहै वला आचार्यक भाषा विशिष्ट अर्थक सुखार सँ भरल छैक आ मानकीकरणक पताका करेह आबैत आबैत मौला जाइत छैक ।


text:
मिथिलाञ्चलक चर्चित संगीतकार एवं गायक सुनिल मल्लिकके मैथिली विकास कोष सलहेश संस्कृति पुरस्कार प्रदान कएलक अछि । मिथिला नाट्य कला परिषदक पूर्व अध्यक्ष सेहो रहल मल्ल्कि पुरस्कृत भेलाक बाद केहन महशुश कऽ रहल छथि आ अन्य समसामयिक विषयमे हुनकासंग दूधमतीक सम्पादक सुजीत कुमार झा बातचित कएलन्हि । प्र. सलहेश संस्कृति …Read More »
मैथिली कबिताः बिजुली पंखा
–चन्द्र मोहन झा पड़वा रविक रश्मि केर तेज प्रतापेँ तन मन भऽ गेल अछि बेजान । राति–दिन किछुओ नहि बुझए मच्छर प्रकोप लऽ लेलक जान ।। बिजुली खम्हा गड़ा रहल छै चकमक हेतै सौँसे गाम । हम घरमे कोना कऽ रहबै टप–टप देहसँ चुबए घाम ।। दुपहरमे माँजी चलि जाइत …Read More »
मोदीसँ सहयोग नहि हुनकर पूजा सफल होइक से उद्देश्य मात्र छलः रामरोशन दास वैष्णव, उत्तराधिकारी महन्थ जानकी मन्दिर
भारतीय प्रधानमन्त्री नरेन्द्र मोदीक जानकी मन्दिरक पूजाक मूल संयोजक रामरोशन दास वैष्णव छलथि । भव्य रुपसँ मन्दिरमे कार्यक्रम सम्पन्न भेलाक बाद हुनक चर्चा नगरमे जोडसँ भऽ रहल अछि । जानकी मन्दिरक उत्तराधिकारी महन्थ सेहो रहल रामरोशनजी संग दूधमतीक सम्पादक सुजीत कुमार झा बातचित कएलन्हि । प्र. जानकी मन्दिरमे भारतीय प्रधानमन्त्री …Read More »
मिथिलामे होरीक आकर्षण
–सुजीत कुमार झा । ऋतुसभक राजा ‘वसंत’मे मनाओल जाएबला होरी मिथिलांचलक महत्वपूर्ण पावनि अछि । वसंत ऋतु शीत ऋतुके बाद अबैत अछि । मिथिलांचलमे होरी फागुन महिनाक पूर्णिमाक एक दिनक बाद मनाओल जाइत अछि । रंगक उत्सव कहल जाएबला ई पावनि पारम्परिक रूपसँ दू दिन मनाओल जाइत अछि । पहिल …Read More »
मैथिली गीतः विरहीन के फगुआ
काली कान्त झा ” तृषित” अछि फागुन दारूण दुख दाता। प्रियतम मम परदेश बिराजथि, सरस वसँतहि कँत सताबथि। घर नहि आबथि सुखदाता।। अछि फागुन……………… सिहरय गात वसातक छुने, एहि जीवन स उत्तम मुइने। की हएतै लए कए टाका।। अछि फागुन……………… वसुधा बनलइ आइ फसादी, कुहकै छै कोइली उन्मादी। देइछ तन …Read More »
मैथिली कविताः मातृभाषा मैथिली
#अयोध्यानाथ चौधरी विद्यापतिक मातृभाषा भारती-मंडनक भाषा लखिमा रानीक भाषा विद्वान विदुषीक भाषा सर्बसाधारणक भाषा पूर्ण जाग्रत भेल आशा। *** आहाँ भागमन्त छी आहाँ जीबन्त छी प्राती आ सांझ मे सोहर-समदाउन मे उदासी-वटगवनी मे फागु आ नचारी मे बच्चा क बोल मे ललना क ठोर मे बुढ क जवान मे प्रणाम मे, …Read More »
महिला कलाकारक एक स्वर प्रदेश नम्बर २के नाम मिथिला हुए
जयन्त ठाकुर । प्रदेश नम्बर २के नामाकरणके लऽ कऽ विभिन्न वर्गक व्यक्तिमे मतान्तर देखल जा रहल अछि । किओ कोनो नाम तऽ किओ कोनो नामक सुझाव दऽ रहल छथि । दूधमतीक पछिल्ला अंकमे प्रदेशक अस्थायी राजधानीके लऽ कऽ कलाकारसभ कतेक हर्षित छथि विषयमे चर्चा कएने छलहुँ ओहि क्रममे पुरुष कलाकारसभ …Read More »
जनकपुरक कलाकारसभ मिथिला नामक पक्षमे
जयन्त ठाकुर । प्रदेश नम्बर २ के अस्थायी राजधानी जनकपुरधाम बनि गेल अछि । स्थायी राजधानी सेहो जनकपुर बनत से लगभग निश्चित अछि । एहिसँ मैथिली रंगमञ्चमे काज कएनिहार कलाकारसभक किछु बेसीए हर्षित छथि । किए नहि हुए पहिने हुनकासभके मोफसलके कलाकार कहि सम्बोधित कएल जाइत छल आब स्वयं राजधानीके …Read More »
विद्यार्थीसभमे उत्साहक सञ्चार करएवला देवीक पूजा
सुजीत कुमार झा सरस्वती पूजाके जनकपुरमे मात्र नहि मिथिलाञ्चल वा कही पूरे भारतीय उपमहाद्वीपमे धुम अछि । कोना कऽ भगवतीके प्रसन्न करी सभक लक्ष्य अछि । सरस्वती पूजा प्रत्येक वर्ष बसन्त पञ्चमीक दिन मनाओल जाइत अछि । ई पूजा माता सरस्वती, जिनका विद्याक देवी कहल जाइत अछि, हुनके सम्मानमे आयोजित …Read More »
की सम्भव अछि सीतायन स्कल्पचर ?
रोशनकुमार झा जनकपुक पिडारी चौकपर पहुँचिते मन हर्षित भऽ जाईत अछि । जनकपुरक प्रमुख प्रवेशद्वारपर, जनकपुरक प्रमुख पहिचान अर्थात जानकी जन्मसँ सम्बन्धित मुर्तिकला ‘स्कल्पचर’ जानकी जन्म वाटिका एकदम सुन्दर आ मनोभावन अछि । ईएह कारण अछि जे जनकपुर आवएबला अधिकांश लोक ओहिके पृष्ठभुमी बनाक ‘सेल्फी’ खिचैत अछि आ अपन समाजिक …Read More »


text:
मैट्रिक परीक्षा रजिस्ट्रेशन 1 अक्तूबर सं
बिहार मे मैट्रिक परीक्षा के लेल रजिस्ट्रेशन 1 अक्तूबर सं होएत. बिहार विद्यालय परीक्षा समिति के तरफ सं कहल गेल अछि जे हाई स्कूल के विद्यार्थी सभ के मैट्रिक परीक्षा के लेल रजिस्ट्रेशन 1 सं 20 अक्तूबर धरि होएत. एकर बाद विद्यार्थी 27 अक्तूबर धरि फाइन द कs अपन रजिस्ट्रेशन करा सकय छथि. रजिस्ट्रेशन फी 150 रुपया अछि. एकरे संग फॉर्म के लेल 50 रुपया सेहो लागत. उम्मीद कएल जा रहल अछि जे एहि बेर करीब 9 लाख विद्यार्थी परीक्षा मे बैसताह. सभ विद्यार्थी के हमरा तरफ सं शुभकामना अछि. खूब मन लगा कs पढु आओर परीक्षा दिउ.
हमर ईमेल:-hellomithilaa@gmail.com
Subscribe to: Post Comments (Atom)


text:
पटना । महादलित क बाद सरकार पासवान आ पिछड़ा वर्ग पर मेहरबानी देखेलक अछि। गरीबी रेखा क नीचा बसर करनिहार बेघर पासवान, पिछड़ा आ अति पिछड़ा (ओबीसी अनुसूची – एक, दो) क लोक कए महादलित क भांति सरकार घर क लेल तीन डिसमिल भूमि या एवज मे 20 हजार टका देत। मंत्रिपरिषद क बैठक मे एकरा लेल बिहार गृहस्थल योजना क तहत रैयती भूमि क्रय नीति-2011 कए मंजूरी द देल गेल। 21 अनुसूचित जाति कए महादलित मे शामिल कैल गेल छल। केवल पासवान छूटल छल। एकर अलावा उर्दू अकादमी कए चालू वर्ष मे 34.76 लाख अनुदान भेटत। रेल पुलिस क वेतन लेल 16 करोड़ देल गेल। 38 जिला परिषद क कर्मी क वेतन लेल 5.86 करोड़ देल गेल। आदापुर क बीडीओ मनोजीत कुमार दास कए बर्खास्त करि देल गेल, जखकि वीरपुर क अपर मुंसिफ हीरा प्रसाद पांडेय कए अनिवार्य सेवानिवृति द देल गेल। कोईलवर मानसिक आरोग्यशाला कए 49 लाख भेटल। चारिटा सचिवालय कर्मी कए संयुक्त सचिव मे प्रोन्नति भेटल। डिहरी लघु जल विद्युत परियोजना क स्कैप चौनल क निर्माण लेल 11.84 करोड़ देल गेल।
मुख्य पृष्ठ समाचार आब पासवान पर मेहरबानी, महादलित संग भेटत ओकरो जमीन


text:
धनकुटा जिला
धनकुटा जिला नेपालक पूर्वाञ्चल विकास क्षेत्रक, कोशी अञ्चलमे अवस्थित पहाडी जिला छी । ई जिलाक सदरमुकाम धनकुटा नगरपालिका पूर्वाञ्चल विकास क्षेत्रके क्षेत्रीय सदरमुकाम सेहो छी । विक्रम सम्बत २०१९ साल पहिले विभिन्न नामसँ देशक प्रशासनिक एकाईके रूपमे काम करैत आएल धनकुटा वि.सं. २०१९ साल बैशाख १ गते तात्कालिन राजा महेन्द्रके शासनकालमे धनकुटा जिला कहिके नामाकरण कएल गेल । ई जिलाके पूर्वमे तेह्रथुम और पाँचथर जिला, पश्चिममा भोजपुर र उदयपुर, उत्तरमे संखुवासभा जिला र दक्षिणमे मोरङ और सुनसरी जिला रहल अछि । एना चारुदिसके जिलासभसॅ घेरिक होइतो भी धनकुटा जिलाके उपरके जिलासभके सिमाना विभिन्न खोला और नदीसभसॅ छुट्टयाएल गेल छल । वि.सं. २०३२ सालमे तत्कालिन सुनसरी जिलाक आहाले गाविस ई जिलामे समाविष्ट भेलाके बाद ८९१ वर्ग किलोमिटर क्षेत्रफलमे विस्तृत भेल धनकुटा जिला हाल ३५ गाविससभ, एक नगरपालिका, ११ इलाका तथा दुई निर्वाचन क्षेत्रमे विभक्त रहल अछी।
जिलाके नामाकरण[सम्पादन करी]
जिलाक नामकरण सम्बन्धमे एकमत नै अछि । धनकुटा जिला नामाकरणके पछाडीके कारणसभके निम्न अनुसार उल्लेख करैत सकैछी ।
- '"धान्यकुट"' - संस्कृत भाषामे धान्य - धान और कुट - पर्वत तथा शिखर या राशि कहिक होइत अछि।


text:
दस पाइ मे रामदीन के आलूकट
दस पाइ मे रामदीन के आलूकट,
दू टाका मे लाइटहाउस के फ्रंट टिकट
एमएलएकेडमीक गेट पर मात्र चवन्नी मे भेट जाइत छल गणेशीक भूजा
पांच पाइ मे यादवजी के झोरा सं बहराइत छल पाचक
अइ महगी के जमाना मे स्वादक ई पुरान गीत तहिना अछि
जेना ऑल इंडिया रेडिया के उर्दू सर्विस दुफरिया मे गबैत अछि
मेरे पिया गये रंगून वहां से किया है टेलीफून तुम्हारी याद सताती है
मल्टीप्लेक्स
अंगना मे एकटा क'ल गाड़ल छल
करगर हाथ सं पानि अबैत छल
नेनपन मे क'लक कात मे ठाढ़ हम पिछड़ि जाइत रही कतेको बेर
लबकी काकी घोघक कोर सं मुस्किया दैत छलीह
कमनाहरि 'बउआ बउआ' क' क' दौगैत आबैत छल
कहैत छल - पिच्छड़ दिस किएक जाइत छैं
पचीस बरखक बाद एकटा मल्टीप्लेक्स मे तहिना पिछड़ि गेलहुं
लोकबेद लबकी काकी जकां ठिठियाए लागल
एकसरि ठाढ़ भेलहुं अपना बलें
समुच्चा पिच्छड़ छल
ततेक चिक्कन जे मुंह देखि सकी अइ मे
भरि जुआनी मे हमरा जीबा मे असोकर्ज होइ-ए
गैरमैथिल कनिया कहय छथि -
तुम बूढ़ों की तरह बातें मत किया करो!
8 comments:
- करण समस्तीपुरी said...
-
अविनाश जी,
एखन धरि हम सब अपनेक कहे छलौंह, "तुम्हारी याद सताती है !" बड नीक लागल अपनेक नव प्रस्तुति ! एहि ब्लोगक आदिकाल में प्रकाशित अपनेक रचना जतय हमरा अपनेक प्रसंशक बना गेल ओतहि ई प्रस्तुति एक गोट विशेष आस जगौने अछि ! अपनेक सघन सक्रियता अपेक्षित !
- 21 August, 2008 14:27
- करण समस्तीपुरी said...
- This comment has been removed by the author.
- 21 August, 2008 14:27
- Rajesh said...
-
avinash jee!!
Ekta ajeeb drishy san bhent karelon, swatah man me sabikak baat yaad aabi gel. badd nik lagal.
ahina kichh aar puranka uddheshal smarank prastuti ke ahan san aas ahi.
Bishe dosar ber..
Rajesh Jha
- 21 August, 2008 18:23
- डा० पद्मनाभ मिश्र said...
-
ई कहानी अविनाश जी’क नहि कमोवेश मिथिला’क गाम सँ जूड़ल प्रत्येक लोकनिक अछि. जतय ई कविता गाम’क मोन पाड़ि देलक ओतैये वर्तमान वस्तुस्थिति पर कटाक्ष सेहो प्रेसित काएलक. निम्नलिखित बात फेर ओएह एकलाख टाका वाला:
...भरि जुआनी मे हमरा जीबा मे असोकर्ज होइ-ए
गैरमैथिल कनिया कहय छथि -
तुम बूढ़ों की तरह बातें मत किया करो!" ......
मुदा अविनाश जी’क तारीफ नहि काएल जाए ओही मे बढ़ियाँ. पिछला बेर तारीफ केलहुँ तऽ हुनका एक साल लागलन्हि दुबारा उपस्थिति दर्ज करबा मे. नहि जानि एहि बेर’क तारीफ मे तेसर बेर कहिया एताह. अतः जाबय धरि ओ सक्रिय रुप सँ हिस्सेदारी नहि लए छथि हुनका सँ मुँह फुलेने फायदा...
- 21 August, 2008 20:56
- कुन्दन कुमार मल्लिक said...
-
मोन पडि गेल ओ दिन जेखन टिफीनक घंटी लागितहि स्कूलक गेट पर ठाढ विक्रम भूजाबलाक ठेला दिस भागनाय। ओना अहाँ केँ त' गैर मैथिल कनिया कहलथि जे "तुम बूढ़ों की तरह बातें मत किया करो"। हमरा त' एकगोट तथाकथित आधुनिक मैथिल कनिया कहलथि जे हम सभ दिन गँवार के गँवारे रहि गेलहुँ।
@ पद्मनाभजी, अहाँ के कहनाय सही अछि जे अविनाशजी सँ मुँह फुलेनाइये उचित रहत।
- 21 August, 2008 23:09
- Rajeev Ranjan Lall said...
-
अलग स्वाद छल एहि ब्लोग के, जहिना गणेशी के भुजा में आ रामदीन के आलूकट में।
- 22 August, 2008 18:16
- सुमित ठाकुर said...
-
लाइट हॉउस के जिक्र सुनी क हमरा याद अबि गेल ओ सब सिनेमा जे सातवी कक्षा पढैत समय जिला स्कूल से भाग का देखने छल्लौ वोही ठा इमाम बाड़ी में हमर निवास छल जे मुदा किछु कारन स हम सब बेच देलिये आब दरभंगा के दोसर कोन में घर अछी ओहिठाम से लाइट हॉउस एतेक दूर छै जे ओता नही जाय पाबय छि .
बहुत निक पद्य एक दम गणेश के भुजा सनक
- 24 August, 2008 01:48
- Rajiv said...
-
अविनाश जी,
अहांक पद्य बहुत नीक लागल आ कतैको गप मोन परी गेल. सब पहिलैये बहुत किछु लिख देने छैत ताहि लेल हम एतबै कहब जे, एहने रचना लिखल करु जे मन के छु लै.
अहांक
अमरजी
- 25 August, 2008 11:16
अंतिम फेसबुक अपडेट
लेखक: आदि यायावर मूलनाम: डा. कुमार पद्मनाभ पीयूस आफिस पहुँचि गेल छलाह. सबसँ पहिने अपन लैपटॉप खोलि फेसबुक में स्टेटस अपडेट केलाह आ ...


text:
मैथिली किस्सा : एकटा छलि कौवा आ एकटा छल फुदकी (चिड़ैया)। दुनूक बीच भजार-सखी केर संबंध। एक बेर दुर्भिक्ष पड़ल। खेनाइक अभाव एहन भेल जे दुनू गोटे अपन-अपन बच्चाकेँ खएबाक निर्णय कएलन्हि। पहिने कोआक बेर आयल। फुदकी आ कौवा दुनू मिलि कए कौआक बच्चाकेँ खा गेल।
आब फुद्दीक बेर आयल। मुदा kids storieskids story in maithilimaithili storiesstories in maithiliकौवाफुदकीबाल कहानी Read More
मैथिली किस्सा: एक समयक बात अछि, कोशी नदीके किनारे एगो गुरु अपन चेला चिंतामणि के संग कुटिया बना के रहय छैलैथ। एक दिन गुरु आ चेला दुनु गोटे तीर्थयात्रा पर निकललाह। बहुत दूर चलला पर दुनू गोटे एगो अनजान नगर में पहुँचलाह।
नगर पहुँचला पर एगो बगीचा में खोपड़ी बना के kids storiesmaithili khissamaithili storiesअंधेर नगरी चौपट राजागुरूचिंतामणिमैथिली किस्सामैथिली बाल कहानीराजा Read More
मैथिली बाल कहानी : एकटा मसोमात छलीह आ’ हुनका एकेटा बेटा छलन्हि। ओ’ छल बड्ड चुस्त-चलाक। एक दिनुका गप अछि। ओ स्त्री जे छलीह, अपना बेटाकें बगिया बना कए देलखिन्ह। ओहि बालक केँ बगिया बड्ड नीक लगैत छलैक। से ओ’ एहि बेर ओ’ एकटा बगिया बाड़ीमे रोपि देलक। ओतए बगिया kids storiesmaithili storiesstories in maithiliबगियाक गाछबाल कहानीमैथिली किस्सामैथिली बाल कहानी Read More


text:
बिहार मे बवाल किएक?
पटना मे आई-काल्हि कोचिंग के लsक मामला गरमाएल अछि. कोचिंग संस्थानक मनमानी के विरोध मे मंगलदिन छात्र सभ अपन गुस्सा कोंचिंग संस्थान पर निकाललाह. एहि क्रम मे रास्ता मे जे आएल सेहो निशाना बनि गेल. एकटा छात्र के मौत सेहो भs गेल.
कोचिंग आई-काल्हि एकटा चोखा धंधा बनि गेल अछि. भारी भरकम कमाई के देखैत कइटा बाहुबली टाइपक लोक सभ सेहो कोचिंग संस्थानक दोकान खोलि लेलाह अछि. कमाई लेल खोलल गेल एहि कोचिंग संस्थान मे पढाई कम कमाई के धंधा बेसि होएत अछि. छात्र सभ के शांत राखल लेल दू-चारिटा बाउंसर...लठैत... मुस्टुंडा सभ सेहो राखल जाएत अछि. कखनो काल त सवाल पूछलो पर छात्र के सभ लोकक बीच मारि-पीट कs शांत करा देल जाएत अछि आओर दोसर छात्र के संदेश द देल जाएत अछि अगर तौं सभ एना करबह त तोरो सेहे हाल होएतह. डरे सभ चुप. मुदा जखन पानि सिर सं ऊपर चलि जाएत अछि त फेर...ओहने होएत अछि जेना आई-काल्हि पटना मे भs रहल अछि.
पटना के भिखना पहाड़ी... मखनिया कुआं... रमना रोड... नया टोला... बाजार समिति के इलाका मे कुकुरमुत्ता जैसन कोचिंग संस्थान खुलि गेल अछि. अहां कहि सकय छी जे कुकरमुत्तो सं बेसि. राजस्थान के कोटा जकर अर्थ व्यवस्था कोचिंग सं बेहतर भेल अछि. पटना अगर ओहने चलय त लोक सभ के सेहो नीक कमाय होएत. मुदा एहिठाम त सोनाक अंडा देबय वाला मुर्गा के एकहि बेर मे हलाल करय के कोशिश करि देल जाएत अछि. एहि ठाम फीस लेल जाएत किछ... रसीद देल जाएत किछ. परीक्षा खत्म भ जाएत मुदा कोर्स खत्म नहि होएत. शिकायत करब त पीटाएब. डराएल- धमकाएल जाएब. आब लोक पढ़ाए करय आएल अछि त शांते रहैत अछि. कि के झंझट मे पड़य. एकरे फायदा कोचिंग संस्थान वाला उठा मनमाना कमाए करि रहल अछि. कोनो लगाम नहि. जेना मन भेल पढ़एलक... जेहि क्लास मे 15-20 छात्र होबाक चाही ओहि मे सौ-सौ छात्र राखि देल जाएत एछि. कई ठाम त एहु सं बेसि. मुदा सरकारी कार्रवाई नहि होबय सं सभ के मन बढ़ल अछि. ओना एहि बेर भेल बवाल के बाद सरकार के किछ होश आएल अछि. सरकार मामला के जांच के बात कहलक अछि. आओर सरकार के इहो कहनाय अछि जे एकरा लेल एकटा कानून सेहो लाएत जाएत.
आखिर सरकार के नींद तखने किएक टूटैति अछि जखन किछ भs जाएत अछि. लगैत अछि दूरदृष्टि… दीर्घावधि के ध्यान मे राखि के किछ करय वाला समय आजुक नेता मे नहि रहि गेल अछि. एहि सभ के चलते बिहारक लाखों छात्र राज्य सं बाहर जाए के लेल मजबूर अछि. नीतीशजी नीक काज कs रहल छी त एकरो सभ पर ध्यान दिऔ. नहि त जे छात्र अहांके एहि मुख्यमंत्री के गद्दी पर बैसेने अछि अगिला चुनाव मे उतारि सेहो सकय अछि. अहां सभ सेहो अपन विचार राखु कोचिंग संस्थान के लs क. अहांक विचारक इंतजार मे.
हमर ईमेल:-hellomithilaa@gmail.com
Subscribe to: Post Comments (Atom)


text:
टीवी, एफएम पर मैथिली
गीत-नाद त रमनगर रहबे करय अछि ...बीच बीच मे चुटकि.... चुटकुला सब लोक के गुदगुदयने रहैत अछि ... अपन मिथिलाक जे गप्पक रंग छै... एक बेर फेर ऊपर भेल अछि... मैथिली के तरफ लोकक रुझान बढ़स अछि... लोकके रोजगार के मौका सेहो मिलय लागल अई...लेकिन सभस बड़का दुखक बात ई एई जे एहि में एकोटा मैथिली एफएम स्टेशन बिहारक...मिथिला में नई अछि...सभक प्रसारण नेपाल के जनकपुर या जलेश्वर स भ रहल अछि... मिथिलांचल के राजधानी होय के बात दरभंगा करय अ मुदा एफएम के मामला में ओ नेपाल स पिछड़ि गेल... एहि के लेल हम मैथिल सेहो कम जिम्मेवार नहिं छी...हम सभ मैथिली में बातो टा करैत शरमाइत छी...ऑर्कुटे पर अपन इलाका के कइटा लोकके मैथिली में स्क्रैप करय के कोशिश कएलहुं...मुदा ओ सभ मैथिली मे करय स मना कए देलाह...नेपालक लोक स सीख लए हमरा सभके सेहो आगा बढ़य पड़त मिथिलांचल के दरभंगा...मधुबनी स सेहो शुरू करय के सोचय पड़त...दरभंगा रेडियो स्टेशन स सांझ में मैथिली पर कार्यक्रम त आवय अ ओ मुदा एफएम चैनल के तुलना में नीरस रहय अ...ओहि में काफी सुधारक जरूरत छै...
ओना टीवी पर मैथिली कार्यक्रम के बात होय त एकर श्रेय सहारा समय बिहार-झारखंड चैनल के मिलत...सहारा समय बिहार झारखंड चैनल के प्रमुख छथिन्ह श्री संजय मिश्रजी हुनकर अथक प्रयास स सहारा समय चैनल पर आधा घंटा के कार्यक्रम समय मिथिलांचल के नाम से शुरू भेल अछि...संजयजी खुद मिथिलांचल स छथिन्ह एहि लेल हुनकर मार्गदर्शन में ई कार्यक्रम बढ़िया भ रहल अछि...एहि प्रोग्राम के एंकर छैथि श्री अजय झा ...अजयजी खुद शुरू स अंत तक लालग रहय छैथि...दरभंगा...मधुबनी,झंझारपुर, सहरसा, पूर्णिया, सीतामढ़ी और समस्तीपुर के रिपोर्टर स बात क स्टोरी तय करैत छैथि...रवि के मिथिलांचल में लोक सभ के ई कार्यक्रम के इंतजार रहैत छैन...मैथिल लोकक बीत ई काफी लोकप्रिय भ गेल अछि... दरभंगा...मधुबनी यात्रा के दौरान हमरा ई कार्यक्रम के बारे में लोक सभ स बात भेल...लोक सभ चाहैत छथिन्ह जे मैथिली मे एहि तरहक आओर कार्यक्रम बनय के जरूरत छै..
एम्हर एकटा आओर बात भेल अछि... नेपाल वन टीवी चैनल पर सेहो मैथिली में प्रसारण शुरू भेल अ...ई सांढ में भारतक समय अनुसार पौने आठ बजय आओर नेपालक समय मुताबिक आठ बजे स शुऱू होयत अछि...मैथिली में समाचार के साथ रोज चर्चा के कार्यक्रम प्रसारित होयत अछि... एहि में प्रतिदिन कोनो खास मुद्दा पर चर्चा कएल जाइत अछि जाहि में दर्शक के सेहो फोन पर सवाल पूछवाक आ अपन राय देबाक मौका मिलैत अछि...फोन इन चर्चा कार्यक्रम के बीच में मैथिलीत गीत नादसेहो देखबाक लेल निलय अई... आई स पहिने जे मैथिली गाना सिर्फ सुनय छलहुं आब देखबाक लेल सेहो मिलय अ...एहि के गेल आंखो देखी के संपादक नलिनी सिंह जी धन्यवादक पात्र छथिन्ह...नेपाल वन चैनल हुनके छैन आओर एहिकाजक लेल हुनका जतेक धन्यवाद देल जाय वो कम होयत...
1 comment:


text:
नवकृष्ण ऐहिक (उर्फ़ रूपेश त्योंथ) द्वारा लिखल पोथी 'खुरचनभाइक कछमच्छी' (2015) गद्य साहित्य अंतर्गत व्यंग्य पोथीक रूप मे सामान्य सँ सामान्य ओ विशिष्ट सँ विशिष्ट पाठक धरि पहुंचि बनेबाक सामर्थ रखने अछि. युवा लेखन मे गद्य साहित्य नगण्ये जकाँ देखा रहल अछि, ओतहि एहि पोथीक आगमन हर्ष परसि रहल अछि.
एकठाम आदरणीय डॉ. भीमनाथ झा लिखने छथि – 'संसारक पहिल वाक्य जहिया बनल होइक , से रहल हेतैक गद्ये. कविता बुद्धि सँ बनैछ आ गद्य फुटैछ ठोर सँ. कविता विश्राम थिक, गद्य थिक श्रम. काव्य निश्चिंतता थिक, गद्य थिक बेगरता. प्राणी केँ जन्म काले सँ बेगरता सतबए लगैत छै कथूक - ने - कथूक. तकरा व्यक्त करबा लेल बोल फुटैछ अनायास, निर्बद्ध - से छन्द मे कोना संभव छैक?' ( विमर्श - डॉ. भीमनाथ झा; पेज न. 39) समाज, साहित्य आ सभ्यता-संस्कृति प्रायः संग-संग चलैछ. समाज केँ बेगरता छै गद्य साहित्यक आ एहि केँ अकानबाक.
लेखक ई व्यंग्य पोथी ल’ प्रस्तुत भेल छथि. व्यंग्यक महत्व ओहुना जीवन लेल अछि, किएक त’ आजुक मानव जीवन ओहुना बोझ त’र दबल अछि. भरिदिन सभ हाय-हाय करैत रहैत अछि. टाका बटोरबा खातिर हफसैत रहैत अछि. काजुल नारि आ कारिन्दा पुरुष त’ जानिये, मुदा गपक्कर जे भरिदिन हवा पर काज चलबैत अछि, ओहो अपसिआँत रहैत अछि जे कतहुँ हुसि ने जाइ हम. कतेक, कोना, कतय हवा मारब जे हमर वर्चस्व साबित होइत रहय. तेहन सन वातावरण मे माथ हल्लुक करबाक यंत्र छै एहि व्यंग्य सभ मे.
जखन अंधविश्वास पर जोरगर प्रहार करैत व्यंग्य ल’ अएलाह प्रो. हरिमोहन झा, तखन खूब स्वागत भेल छल ओहि साहित्यक. खट्टरकाका खूब हसेने छलाह लोक केँ आ आइयो प्रासंगिक छथि. हंसबाक कारण ई छल जे पहिने समाज खूब कानि-कानि नोर पोछि लेने छल. प्रस्तुत पोथी सेहो ओही रूपें स्वागत योग्य अछि.
खुरचनभाइक कछमच्छी विशेष प्रयोजन सँ स्तम्भ रूप मे मैथिली दैनिक मिथिला समाद लेल लिखल गेल छल आ खूब चर्चित भेल छल. तकरे लेखक एकठाम क’ जन सामान्य धरि पहुंचेबाक प्रयास केलनि अछि. एहि संग्रहक कथा सभ बेछप स्वादक संग आएल अछि. कथा कहबाक विशेष शैली एहि संग्रह केँ फराक परिचिती दैत अछि. प्रायः सभ कथा मे खुरचनभाइ रहैत छथि, जिनका आभामंडल मे कथाक वातावरण घुरियाइत रहैत अछि. ख़ास बात इहो अछि जे कथा सभ बेसी साहित्यिक अलंकरण, घुंघरू-फंदा सँ लादल, बान्हल नहि अछि. सोझ-सोझ गप्प कहैत अछि आ बीच-बीच मे बिठुआ कटैत रहैत अछि. गपे गप मे छोट-नमहर बात कहि सोचबा लेल मजबूर करैत अछि, जे व्यंग्य कथाक विशेषता रूप मे परिगणित कएल जाइत छै.
हम एतय संग्रह केर तीन गोट कथाक संग उपस्थित भेल छी. 'ह’वानगरी' संग्रहक पहिल कथा थिक. लेखक चिंता ओ चिन्तनक मध्य रहि सेहो बात कहैत छथि. त’ ओ चिंतित छथि ओहन हवाबाज कें ल. जे एहू युग मे ह'वे पर काज चला रहल अछि. ओ हवा देब अपन कर्म बूझि जतए ततए हवा देने फिरैत अछि. ठीके ह'वा नगरीक लोक अद्भुत होइत अछि. पुष्टगर कटाक्ष अछि एहि कथा मे. ओहन लोकक मोन मे जरूर ठहकतै पढ़ला उपरान्त.
अगिला कथा अछि, 'कमि गेल धाह' जाहि मे जतए, जेहन, जे रंगक मांग छलै, ततबे, तेना व्यंग्यक नीक रंग भरल गेलै. कथाक दृष्टिये नीक कथा कहल जा सकैए कारण जे संतुलन चाही नीक कथा मे, से स्पष्ट देखा रहल अछि. कथाक माध्यमे लेखक कहए चाहैत छथि जे आजुक जे समय अछि से हर तरहें बिखाह अछि. सांस लेब ओहो स्वस्थ नहि अछि हवा. अन्न-तीमन खाएब, ओहो खाद परहक. कपड़ा पहिरब ओहो केमिकल सँ रंगल टीपल. दवाइ पर्यन्त बिखाहे, एहना मे कथा नायक साइकिल सँ खसि पड़ैत छथि तँ गामक लोक बेरा-बेरी जिज्ञास मे अबैत छथिन जेना कि ओ लोकनि हिनक खसबाक बेर तकैत होथि. एतबा नहि, ओ लोकनि देखि-देखि तेहन ने बिख सन बात बजै छथिन जे बेचारा रोगी ओहन दर्दक हालति मे छटपट्टी आओर बढि जाइत छनि. कियो कहैत छथि – ओह! हे भगवान आब की हेतै, कियो कहैत छथि – आब तँ बुझू नदियो-लगिहियो नुए-वस्त्रे हेतनि, कियो कहैत छथि – आब ई तँ नहिए सम्हरता, कियो कहैत छथि – आब बचता की नहि? कहू तँ एहन समय मे कथा नायक लेल लोक कोना बजैत छथि! बेचारा एक तँ चोट सँ व्यथित, दोसर इलाज मे टाका खर्चक दिक्कत, तखन एहन एहन बात सुनि की बीतैत हेतनि समाज मे एखनो एहन हालति अछि, तकर स्पष्ट चित्रण भेटैत अछि एहि कथाक माध्यमे.
एहि संग्रहक 'किदन-कहांदन' नीक व्यंग्य कथा अछि. हमर अहांक समाज मे एहन घटना-चित्र देखाइ पड़ि जाइत अछि. लोक तँ आइ-काल्हि तेहन तन्नुक भ’ गेल अछि कि कनियो पुरबा-पछबा मे बेमार भ' जाइत अछि. बेमार होइते स्वाभाविक छै जे लोक जल्दी स्वस्थ होमय चाहैत अछि. गाम-घर मे एखनहुं झोड़ा-छाप डाक्टर सभ छथिए, जे समाज सेवाक संग संग अपनो नून रोटी जुमबै छथि, बेजायो नहि. जे बेमार पड़ैत छथि पहिने तँ हुनके शरण जाइत छथि. तहिना एहि ठाम दुनूक दुनू प्रति बेगरता देखल जाइत छै. रोगीक लेल इलाजक बेगरता आ डाक्टर लेल नून रोटीक जोगार. ओ डाक्टर तँ एहि समाजे सँ गुजर करत. जँ लोक बेमार नहि पड़तै तँ बलजोड़ी मुंह जाबि तँ सूइआ नै भोकतै आ नै मालजाल बला गोटी गिड़ेतै. ओकरा तँ रोगी ठीक करबाक छै आ टाका सेहो कमेबाक छै. ताहि क्रम मे रोगी हदिया लगै छथि जे एतेक गोटी, एतेक सूइया भोकि सभटा रुपया टनने जा रहल अछि. मन मसोसि क' रहि जाइत छथि करता की. किछु जँ देरी भ' जाइत छै रोग ठीक हेबा मे, ओ शहर जा इलाज करबए लगैत छथि. बड नीक अछि ई प्रसंग. आगू ओतहु त' वैह बात रहै छै 'जैह ढोरबा माय, सैह सुटबा पितियाइन'. चारि हजारक टेस्ट आ पांच सय केर दबाइ. कहू की करतै बेचारा. तेँ देखल जाइत छै, जतेक रोगी रोग सँ नै सोगायल रहै छै, ओहि सँ बेसी सोगायल रहैत छै, टाका खर्चक डरे. सत्य चित्रण कएल गेल अछि एहि कथा मे.
अपने सबहक लेल कथाक भाव मात्र सँ अवगत करेलहुँ जे कतेक नीक ढंगे कथा लिखल गेल अछि. एहि तरहें एहन कथाक संख्या बेसी अछि जे पाठकक ह्रदय मे स्थान बनबैक केर सामर्थ रखने अछि. गाम-घर, हाट-बाट, खेत-खरिहान, गाछी-बिरछी, अंगना-दलान, समाज सभठाम केर प्रसंग एहन लागत जे मने मन ठहकत जे ई तँ ठीके एना होइत अछि. बीतलो लागत, होइतो देखायत, जे पोथी केँ विशिष्ट बनबैत अछि.
संग्रहक पचास गोट कथा मे किछु कथा हल्लुक सन सेहो अछि, जे पाठक केँ अंत धरि बन्हने रहबा मे सफल नै रहल अछि. पात्रक दोहराओ खटकैत अछि तँ किछु कथा मे खूब कम पात्र छै जे कथा केँ उत्कर्ष मे बाधक बनैत छै. अंततः हम कहब जे ई संग्रह सफल व्यंग्य पोथी छी. पठनीय ओ संग्रहणीय पोथी अछि.
पोथी : खुरचनभाइक कछमच्छी
लेखक : नवकृष्ण ऐहिक
प्रकाशक : मैलोरंग प्रकाशन
प्रकाशन वर्ष : 2015
मोल : 120 टाका
समीक्षाः नारायण झा


text:
मलाला युसुफजई
मलाला युसुफजई (पश्तो: ملاله یوسفزۍ जन्म: १२ जुलाई १९९७)[१]क बच्चासभक अधिकारक कार्यकर्ताक रुपमे जानल जाएत अछि । ओ पाकिस्तानक खैबर-पख्तुनख्वा प्रान्तक स्वात जिलामे स्थित मिङ्गोरा शहरक एक छात्रा छी।[४][५] १३ सालक उम्रसँ ओ तहरिक-ए-तालिबान शासनक अत्याचारक बारेमे एक छद्म नामक तहत बिबिसीक लेल ब्लगिङद्वारा स्वातक लोगमे प्रतिष्ठित बनि गेल । अक्टुबर २०१२ मे, मात्र १४ वर्षक आयुमे अपन उदारवादी प्रयासक कारण ओ आतंकवादिक हमलाक शिकार बनि गेल, जेहिसँ ओ पूर्ण रुपसँ घायल भ गेल आर अन्तर्राष्ट्रिय मीडियाक चर्चामे आएब गेल ।[६]
विषय सूचीसभ
- १ बाल्यावस्था
- २ हत्याक प्रयास
- ३ पुरस्कार आर सम्मान
- ४ बाहरी जडी
- ५ सन्दर्भ
- ६ बाह्य जडीसभ
बाल्यावस्था[सम्पादन करी]
मलाला युसुफजई मिङ्गोरा, जे स्वातक मुख्य शहर छी ,जतए ओ रहैत अछि । मिङ्गोरा पर तालिबन मार्च २००९सँ मई २००९ तक कब्जा करने छल, तखन तक पाकिस्तानी सेना क्षेत्रक नियन्त्रण हासिल कर लेल अभियान शुरू करलक । संघर्षक दौरान, ११ सालक उम्रसँ मलाला डायरी लिखलेल शुरू क देने छल । वर्ष २००९मे छद्म नाम "गुल मकई"क तहत बीबीसी ऊर्दूक लेल डायरी लिख मलाला पहिल बेर दुनियाक नजरमे आएल छल । जेहिमे ओ स्वातमे तालिबानक कुकृत्योक वर्णन कएल छल आर अपन दर्दक डायरीमे बया करलक।[४] डायरी लिखैक शौकीन मलाला अपन डायरीमे लिखने छल, 'आइ स्कूलक अन्तिम दिन छल एहिद्वारे हमसभ मैदान पर कुछ बेसी देर खेलक फैसला करलौ । हमर माननाइ अछि कि एक दिन स्कूल खुलत लेकिन जाइत समय हम स्कूलक इमारत क एना देखलौ कि जेना हम एत फेर कहियो नइ आएब ।'
मलाला ब्लग आर मिडियामे तालिबानक ज्यादतिक बारेमे जबसँ लिखलेल शुरू केएलक तबसँ मलालाक बहुत बेर धमकिया मिलल। मलाला तालिबानक कट्टर फरमानसँ जुडल दर्दनाक दास्तानक महज ११ सालक उम्रमे अपन कलमक जरियासँ लोगक सामने आनैक काम करने छल । मलाला उ पिडित लडकिसभमे अछि जे तालिबानक फरमानक कारण लम्बा समय तक स्कूल जाएसँ वन्चित रहल । तीन साल पहिले स्वात घाटीमे तालिबान लडकिसभक स्कूल जाए पर पाबंदी लगा देने छल । लडकिसभक टीवी कार्यक्रम देखलेल सेहो मनाही छल । स्वात घाटीमे तालिबानिक कब्जा छल आर स्कूलसँ लक बहुत चीजपर पाबंदी छल । मलाला सेहो एकर शिकार भेल । लेकिन अपन डायरीक माध्यमसँ मलाला क्षेत्रक लोगसभक नै खाली जागरुक करलक बल्कि तालिबानक खिलाफ खडा सेहो करलक । तालिबान वर्ष २००७मे स्वातक अपन कब्जामे ल लेने छल । आर लगातार कब्जामे राखने छल । तालिबानि लडकिसभक स्कूल बन्द क देने छल । कारमे म्यूजिकसँ लक सडक पर खेलै तक पर पाबंदी लगा देल गेल छल । उ दौरक अपन अनुभवक आधार पर मलाला बीबीसी उर्दू सेवाक लेल जनवरी, २००९मे एक डायरी लिखने छल । एहिमे उ जिक्र करने छल कि टीवी देखपर रोक क चलते ओ अपन पसन्दीदा भारतीय सीरियल राजा की आएगी बारात नै देख पावैत छल।[७]
वर्ष २००९मे न्यूयार्क टाइम्स मलाला पर एक फिल्म सेहो बनेने छल । स्वातमे तालिबान आतंक आर महिलाक शिक्षापर प्रतिबंध विषय पर बनल इ फिल्मक दौरान मलाला अपनाक रोक नै सकल आर कैमराक सामने कान लागल । मलाला डॉक्टर बनक सपना देख रहल छल आर तालिबानि ओकरा अपन निशाना बना लेलक । एहि दौरान दुइ सय लडकिसभक स्कूलक तालिबानसँ ढहा देने छल । वर्ष २००९मे तालिबान साफ कहने छल कि १५ जनवरीक बाद एकोटा लडकी स्कूल नइ जाएत । अगर कोई इ फैसलाक मानैसँ इंकार करैत अछि त अपन मौतक लेल उ खुद जिम्मेदार रहत।[७]
जब स्वातमे तालिबानक आतंक कम भेल त मलालाक पहिचान दुनियाक सामने आएल आर ओकरा बहादुरीक लेल अवार्डसँ नवाजल गेल । एहिक साथ ओ इन्टरनेशनल चिल्ड्रन पीस अवार्ड (२०११)क लेल सेहो नामित भेल । (२०११मे ओ नइ जीत सकल, मुदा बादमे २०१३मे मलालाक ई अवार्ड सेहो मिलल)।
हत्याक प्रयास[सम्पादन करी]
पाकिस्तानक ‘न्यू नेशनल पीस प्राइज’ हासिल कर वाली १४ वर्षीय मलाला यूसुफजई तालिबानक फरमानक बावजूदओ लडकिसभक शिक्षित करक अभियान चला रहल अछि । तालिबान आतंकी एहि बातसँ तमशाक ओकरा अपन हिट लिस्टमे ल चुकल छल । संगठनक प्रवक्ताक अनुसार,‘ई महिला पश्चिमी देशक हितक लेल काम क रहल अछि । ओ स्वात इलाकामे धर्मनिरपेक्ष सरकारक समर्थन करने छल । एहि कारणसँ ओ हमार हिट लिस्टमे अछि । अक्टोबर २०१२मे, स्कूलसँ आबैत समय ओकारा पर आतंकिसभ हमला करलक जेहिमे ओ बुरी तरह घायल भ गेल । एहि हमलाक जिम्मेदारी तहरीक-ए-तालिबान पाकिस्तान (टीटीपी)लेलक।[६][८][९] बादमे इलाजक लेल ओकरा ब्रिटेन ल जाएल गेल जत डॉक्टरक अथक प्रयासक बाद मलालाक बचा लेल गेल ।
पुरस्कार आर सम्मान[सम्पादन करी]
पाकिस्तानक राष्ट्रिय युवा शान्ति पुरस्कार - २०११[सम्पादन करी]
अत्यन्त प्रतिकूल परिस्थितिमे शान्तिक बढावा देबक लेल ओकरा साहसी आर उत्कृष्ट सेवाक लेल, ओकरा पहिल बेर १९ दिसम्बर २०११क पाकिस्तानी सरकारद्वारा पाकिस्तानक पहिल युवाक लेल राष्ट्रिय शान्ति पुरस्कार मलाला युसुफजईक मिलल छल।[१०] मिडियाक आगु बादमे बोलैत, ओ शिक्षा पर केन्द्रित एक राजनितिक दल बनाबैक इरादा राखलक। सरकारी गर्ल्स सेकेन्डरी स्कूल, मिशन रोड,क तुरन्त ओकर सम्मानमे मलाला युसुफजई सरकारी गर्ल्स सेकेन्डरी स्कूल नाम देल गेल ।[११]
अन्तर्राष्ट्रिय बाल शान्ति पुरस्कारक लेल नामाँकन (२०११)[सम्पादन करी]
अन्तरराष्ट्रिय बच्चासभक वकालत करवाला समूह किड्स राइट्स फाउंडेशन युसुफजईक अन्तर्राष्ट्रिय बाल शान्ति पुरस्कारक लेल प्रत्याशिमे शामिल करलक, ओ पहिल पाकिस्तानी लडकी छल जेकरा एहि पुरस्कारक लेल नामांकित कएल गेल । दक्षिण अफ्रीकाक नोबेल पुरस्कार विजेता डेसमंड टूटू एम्स्टर्डम, हॉलैन्डमे एक समारोहक दौरान २०११क ई नामांकनक घोषणा करलक, लेकिन युसुफजई एहि पुरस्कार नइ जीत सकल आर एहि पुरस्कार दक्षिण अफ्रीक़ाक १७ वर्षीय लडकी जीत लेलक ई पुरस्कार बच्चासभक अधिकारक लेल काम करवाला संस्था हरेक साल एकटा लडकीक दैत अछि ।[१२]
साखारफ (सखारोभ) पुरस्कार (२०१३)[सम्पादन करी]
मलाला युसुफजईक यूरोसंसदद्वारा वैचारिक स्वतन्त्रताक लेल साखारफ पुरस्कार प्रदान कएल गेल अछि । बच्चाक शिक्षाक अधिकारक लेल संघर्षमे महती भूमिका निभाबक लेल ओकरा ई पुरस्कार देल गेल अछि ।[१३]
मेक्सिकोक समानता पुरस्कार (२०१३)[सम्पादन करी]
मलाला युसुफजईक इक्वेलिटी एंड नान डिस्क्रिमीनेशनक अन्तरराष्ट्रिय पुरस्कार दिय जाइक घोषणा भेल अछि । मेक्सिकोमे भेदभाव निरोधक राष्ट्रिय परिषदक दिससँ जारी बयानमे ई जानकारी देल गेल अछि । बयानमे कहल गेल अछि कि मलालाक ई पुरस्कार मानवाधिकारक रक्षाक लेल ओकर प्रयास विशेषतया जाति, उम्र, लिंग मे भेदभाव करल बिना शिक्षाक अधिकारक लेल संघर्षक देखैत देल जा रहल अछि ।[१४]
संयुक्त राष्ट्रक २०१३ मानवधिकार सम्मान (ह्यूमन राइट अवॉर्ड)[सम्पादन करी]
संयुक्त राष्ट्र मलाला युसुफजईक २०१३क मानवधिकार सम्मान (ह्यूमन राइट अवॉर्ड) देबक घोषणा करलक । ई सम्मान मानवधिकारक क्षेत्रमे बेहतरीन उपलब्धिक लेल हरेक पाच सालमे देल जाएत अछि । एहिसँ पहिले ई सम्मान पावैवालामे नेल्सन मण्डेला, पूर्व अमेरिकी राष्ट्रपति जिम्मी कार्टर आ एमनेस्टी इन्टरनेसनल आदि शामिल अछि । मलालाक अतिरिक्त पाच अन्यक सेहो इ अवॉर्ड सँ सम्मानित केएल गेल अछि।[१५]
नोबेल पुरस्कार[सम्पादन करी]
बच्चा आर युवाक दमनक खिलाफ आर सबक शिक्षाक अधिकारक लेल संघर्ष करवाला भारतीय समाजसेवी कैलाश सत्यार्थीक साथ संयुक्त रूपसँ ओकरा शान्तिक नोबेल पुरस्कार प्रदान कएल गेल छल । १० दिसम्बर २०१४क नर्वेमे आयोजित एक कार्यक्रममे ई पुरस्कार प्रदान कएल गेल । पुरस्कार प्रदान करैत मातर सभागृहमे उपस्थित सब खडा भक तालि बजेलक । १७ वर्षक आयुमे नोबेल पुरस्कार प्राप्त करवाली मलाला दुनियाक सबसँ कम उम्र वाली नोबेल विजेती बैन गेल। [१६]
बाहरी जडी[सम्पादन करी]
- "Interview with 14-year-old Malala Yousafzai who was shot by Taliban (video)"। (Article with link to New York Times film from 2009 featuring Malala, in English)
- "After the Taliban: Swat women on changing life"। {BBC piece from 2011 with quote from Malala)
सन्दर्भ[सम्पादन करी]
- ↑ १.० १.१ The Associated Press (1997-07-12). "Pakistani girl shot by Taliban able to stand, doctors say". Canadian Broadcasting Corporation. http://www.cbc.ca/news/world/story/2012/10/19/malala-yousufzai-hospital-united-kingdom.html. अन्तिम पहुँच तिथि: 2012-10-19.
- ↑ Memmot, Mark (9 अक्टोबर 2012). "Talibadiaryn Say They Shot Teenaged Pakistani Girl Who Exposed Their Cruelty". NPR. http://www.npr.org/blogs/thetwo-way/2012/10/09/162573135/taliban-say-they-shot-14-year-old-pakistani-girl-who-exposed-their-cruelty. अन्तिम पहुँच तिथि: 15 अक्टोबर 2012.
- ↑ "Orbala" (१० अक्टोबर २०१२), "Praying for Malala Yusufzai, a Pashtun Symbol of Hope and Courage", Safeworld International Foundation, अभिगमन तिथि १२ अक्टोबर २०१२।
- ↑ ४.० ४.१ "Diary of a Pakistani schoolgirl". BBC News. १९ जनवरी २००९. http://news.bbc.co.uk/2/hi/south_asia/7834402.stm.
- ↑ "Pakistani girl, 13, praised for blog under Taliban". BBC News. 24 Nov. 2011. http://www.bbc.co.uk/news/world-asia-15879282.
- ↑ ६.० ६.१ http://www.guardian.co.uk/world/2012/oct/09/pakistan-girl-shot-activism-swat-taliban
- ↑ ७.० ७.१ http://www.bhaskar.com/article/INT-taliban-gun-down-girl-who-spoke-up-for-rights-3904692-PHO.html?seq=6&RHS-pasandeeda_khabaren=
- ↑ Guerin, Orla (९ अक्टोबर २०१२), "Malala Yousafzai: Pakistan activist, 14, shot in Swat", BBC, अभिगमन तिथि २०१२-१०-०९।
- ↑ Walsh, Declan (अक्टुबर १०, २०१२), "Girl Shot by Taliban in Critical Condition After Surgery", New York Times, अभिगमन तिथि २०१२-१०-१०।
- ↑ Khan, Sumera (२० दिसम्बर २०११), "National peace prize named after Malala Yousafzai", The Express Tribune News Network with the International Herald Tribune, अभिगमन तिथि ६ जनवरी २०१२।
- ↑ "Malala in the House, plans to launch political party", The Dawn Media Group, ४ जनवरी २०१२, अभिगमन तिथि ६ जनवरी २०१२।
- ↑ "Swat girl falls short of getting world peace prize". PakTribune. 24 Nov. 2011. http://paktribune.com/news/Swat-girl-falls-short-of-getting-world-peace-prize-245347.html.
- ↑ "मलाला युसुफजाईक मिलल साखारफ पुरस्कार", रेडियो रूस, २० नवम्बर २०१३, अभिगमन तिथि २६ नवम्बर २०१३।
- ↑ "मलाला युसुफजईक मैक्सिकोक समानता पुरस्कार", हिंदुस्तान मिडिया समूह, २५ नवम्बर २०१३, अभिगमन तिथि २६ नवम्बर २०१३।
- ↑ "मलालाक संयुक्त राष्ट्र ह्यूमन राइट अवॉर्ड", नवभारत टाईम्स, ६ दिसम्बर २०१३, अभिगमन तिथि ७ दिसम्बर २०१३।
- ↑ "The Nobel Peace Prize for 2014" [शान्तिक लेल नोबल पुरस्कार-2014] (Press release) (अंग्रेज़ीमे), ओस्लो: नोबल मिडिया एबी, १० अक्टूबर २०१४, अभिगमन तिथि १० अक्टूबर २०१४।


text:
अन्न नहिं, जल नहिं, सडक नहिं,
मुदा मोबाइल नेटवर्क अछि,
माथा पर छत नहिं आ नहिं अछि अस्पताल,
आ नहिं धिया-पूता’क लेल स्कूल,
जेतय एखनो धिया-पूता सभ ईंटा भठ्ठा में
अपन बालपन झोंकि रहल अछि,
मुदा ओतय मोबाइल नेटवर्क अछि!
बिडला, अम्बानी आब तरकारी बेचि रहल अछि,
तरकारी बेचय बला सभ भीख माँगि रहल अछि,
शहर में धराधरि अट्टालिका बनि रहल अछि,
मुदा एखनो आम आदमी छतविहीन अछि,
गली-गली में पिज्जा हट, के.एफ.सी. खुलि गेल अछि,
ओतय कतेक पेट पीठ में धँसल अछि,
माय अपन करेजाक टुकडा बेचि रहल अछि,
स्त्रीगण अपन अस्तित्व बेचय लेल बाध्य अछि,
वैश्वीकरण के मायाजाल में फँसल
इ सपना केकर अछि?
- कुन्दन कुमार मल्लिक, बंगलोर, सम्पर्क- +91-9739004970


text:
दड़िभंगा/जनकपुर : ओहिना मोन होयत एफएम कार्यक्रमक ओ रमौलवाली. समस्त मिथिलाक लोक कान पथने सुनैत छल रमौलवालीक ओ हास्य संवाद. आब रमौलवाली सिनेमा पर्दा पर साक्षात आबि रहल अछि बेस हास्य ल'क'. प्लेबैक एंटरटेनमेंट एंड मीडिया ल'क' आबि रहल अछि फिल्म जेहने साउस तेहने पुतौह. एहि सिनेमामे उषा पासवान ओ रीना यादव (रमौलवाली) केर जबरदस्त कॉमेडी देखबा लेल भेटत. मल्टीस्टारर एहि फिल्ममे गायिका पूनम मिश्रा अपन सिनेमा पारी शुरू क' रहलीह अछि त' माधव राय फेरसं एक धमाकेदार भूमिकामे सबहक सोझां आबि रहल छथि.
एकर संगहि मुस्कान त्रिपाठी, बी एन पटेल, अभिषेक कर्ण , राहुल मिश्रा , अनिल झा , नीलकांत झा , अनिल कामत, लक्ष्मण पोद्दार, मीरा झा , जयशंकर चौधरी , गंगेश झा , वोल्टा सिंघानिया, रिया, रागिनी सिंह, सोमनाथ, दीपू राज़, सोनी, रंजीत यादव , अनिल श्रीवास्तव, पंकज, उपेन्द्र आदि लोकनि विभिन्न भूमिकामे छथि.
फिल्म निर्माता अनिल कुमार झा (सुमनजी) छथि. निर्देशक चन्दन मिश्र जनओलनि जे स्तरीय तकनीकक प्रयोग फिल्म निर्माणमे भेल अछि. फ़िल्मक कथानक फुल एंटरटेनमेंटक संगहि संदेश सेहो समाहित केने अछि. एकर प्रोमो बेस लोकप्रिय भ' रहल अछि. फिल्म शीघ्र प्रदर्शित होमय जा रहल अछि.
(रिपोर्ट : मिथिमीडिया ब्यूरो)


text:
पटना। किशनगंज में अलीगढ़ मुस्लिम विश्र्वविद्यालय (एएमयू) क सेंटर लेल जमीन क संकट दूर भ गेल। राज्य सरकार एक ठाम 224.02 एकड़ जमीन उपलब्ध करा देलक अछि। राज्य मंत्रिपरिषद एहिस संबंधित प्रस्ताव कए स्वीकृति प्रदान करि देलक। मुख्य सचिव नवीन कुमार क अनुसार पहिने देल गेल जमीन तीन टुकडा में छल, जे विश्वविद्यालय प्रशासन कए मंजूर नहि छल। आब एक ठाम जमीन द देल गेल अछि राजस्व विभाग मानव संसाधन विभाग कए जमीन मुहैया कराउत आ शिक्षा विभाग एएमयू कए जमीन हस्तांतरित करत। इ जमीन किशनगंज में मौजा चकला आ मौजा गोविंदपुर क अछि। एक टका सांकेतिक सलामी आ लगान जमा कराकए एएमयू कए इ भूमि एहि शर्त क संग देल जा रहल अछि जे एकर उपयोग ओ घोषित उद्देश्य क अनुरूप करत। सरकारक एहि फैसलाक संगहि एहि विश्वविद्यालय लेल जमीनक विवाद खत्म भ गेल।
-
Bahut khusi ke gapp je AMU ke lel jamin bhetal, sanghi BHU seho Rajya sarkar se jamin mangne chhal je charcha chaal je Madhubani District me del jayat se ki bhel??
-
BHU seho Rajya sarkar se jamin mangne chhal je charcha chaal je Madhubani District me del jayat se ki bhel??
दयाकान्त बाबु से कहीं गया तऽ नञि शिफ्ट भऽ गेल ?
Comments are closed.


text:
दरभंगा:[प्रणव चौधरी] बहेड़ी प्रखंडक दर्जन भैर गांवक पाइनक अकाल सs जूइझ रहल हजारो जनता ‘पैन रे मोर कतैए गेलाह केर भाव केर चरितार्थ करैत सरकारक तरफ टकटकी लगेने अछि। मौखिक आओर लिखित में आला अधिकारी केँ एहिके सूचना देल गेल अछि। प्रखंडक लोग सब पाइन लेल त्राहिमाम कs रहल अछि। एही साल नीक सs बारिश नञि होबाक कारण एक सौ सs ज्यादा चापाकलक पाइन पूर्णत सs सूइख गेल अछि। आर एक सौ सs ज्यादा सूखबाक कगार पर अछि। हावीडीह मध्यक मुखिया पति कन्हैया यादव अपन खर्चे सs जेनरेटर चलाकs गांवक लोग सब केँ पाइन उपलब्ध करेबाक काज कs रहल छैथ।
गांव में पहुंचला पर दर्जन भैर आदमी खींचातानी करैए लागैत अछि जे कि पहिले हमर चापाकल देखू तँ पहिले हमर। हुनका सब केँ लागैत अछि कि पत्रकार केँ जांच केलाक बाद शायद हमर सबहक चापाकल केँ उखार-गार करबा कs ठीक कs देल जायत। अटहर उत्तरी पंचायतक मुखिया पति मोहम्मद शिवली कहैत अछि कि मोबाइल पर बी.डी. ओ केँ एहिकी सूचना सेहो देल गेल छल। कतेको दिन बीत गेलाक बादो प्रशासनक द्वारा कोनो सुधि नञि लेल गेल अछि । हावीडीह, कमलपुर, हनुमान नगर, केरवाकोठ, अटहर डीह व गोठ, बिजुलिया, शेर, समदपुरा, बघौल, बघौनी, बहेड़ी आदि दर्जन भैर गांवक सौ सँ ज्यादा चापाकल केँ पैन सूइख चुकल अछि । प्रखंडक सात निश्चय योजनाक तहत चलैए बला नल जल योजनाक स्थिति सेहो बहुत मंद अछि। कतेको योजना पूर्ण होबाक बादो बिजली कनेक्शनक अभाव में चालू नञि कैल गेल अछि। एही संबंध में पूछबाक लेल पी.एच.ई.डी केर एस.डी.ओ रत्नेश सिंह आओर एग्जीक्यूटिव इंजीनियर बाबू लाल महतो केर मोबाइल पर लगातार दु दिन सs फोन काईल जा रहल अछि,मुदा दुनु गोटाक मोबाइल फोन व्यस्त बता रहल अछि।
#अकाल #पाइनक #बहेड़ी #मैथिली समाचार


text:
ताई के बादो पता नै कियक वातावरण दूषित करावक लेल किछु गोटे ततेक धर्फरयल छित जेना लगैया की कही प्रवीन भाई आ प्रकाश भाई हुनकर मुह स रोटी छीन का परा गेला.
मुदा सावधान भा जाऊ जे कियो मैथिल मिथिला के नाम पर गुट वाजी व राजनीत करावक कोशिश करव तकरा मैथिल समाज कहियो माफ़ नै करत, ज आहा कोनो तरहक काज करावा में सक्छाम नै छि त अनुरोध जे जो कियो काज कराइ छैत त हुनका सार्थक समर्थन दियू, नै की हुनक भावना के ठेस पहुँचाऊ.
आहा सब के एक टा बात अश्पस्ट कई दी की "दहेज़ मुक्त मिथिला" कोनो संस्था नै बल्कि मिथिलाक जन जन के आन्दोलन थिक. आई में समश्त मैथिल के समर्थन के जरुरत आइछ. सब संस्था स अनुरोध आइछ जे अपन समर्थन करी चाहे जय अश्तर पर हुवे. आर्थिक, शारीरिक, मानशिक, आई में सब तरहक सहयोग के जरुरत छाई, श्रम दान आ धन दान दुनु के अपन अपन महत्व छई,
आ हमरा लोकिन के त गर्व हेबाक चाही जे हमरा सबके संग प्रवीन भाई , प्रकाश भाई, कृपानंद झा सर. राजू भाई, जीतू भाई, सोनू भाई, विकाश बाबु,मदन भाई,संदीप जी, आनंद भाई और ई मुहीम के सब सदस्य के समर्थन आ अजित आजाद सर, विश्वमोहन झा,सुबोध नारायण चौधरी आ पत्ता नै कते बरका बरका मैथिल विभूति सब के आशीर्वाद प्राप्त आइछ.
सविनय निवेदन जे आब बात मैथिल के सम्मान के आई, आब किनको व्यक्तिगत भावना के ठेश पहुचेबक मतलब, मैथिल के अपमान भेल. तै आऊ सब मिली जुली कै अई सागर रूपी विशाल मुहीम के आगू हाथ में हाथ जोइर बढाबी.
धन्यबाद.अखन काज बड बाकी आई , आई के बाद हमरा लोकिन सिर्फ आ सिर्फ काज के गप पर चर्चा करब नै की फुइसक गुप पैर.
हाँ एक टा गप और सब गोटे अपन विचार देवा लेल स्वतंत्र छि, मुदा आग्रह जे अपन विचार सिर्फ आ सिर्फ सार्वजनीक रुपे ई मंच पर दी.


text:
नई दिल्ली । पत्रकारिता क क्षेत्र मे देश क सम्मानित रामनाथ गोयनका अवार्ड एहि साल बिहार क एकटा दंपति कए देल गेल अछि। एहि सम्मान क इतिहास मे एहन पहिल बेर भेल अछि जखन कोनो दंपति कए एकहि साल एकहि संग इ अवार्ड देल गेल अछि। न्यूज 24 क संस्थापक प्रबंध संपादक अजीत अंजुम कए टीवी पर रिपोर्टिग क लेल, ओतहि प्रिंट रिपोर्टिग क लेल हुनकर पत्नी आउटलुक क सहायक संपादक गीताश्री कए एहि साल क रामनाथ गोयनका अवार्ड भेटल अछि। नई दिल्ली मे आयोजित समारोह मे राष्ट्रपति इ पुरस्कार देलथि। अजीत कए इ पुरस्कार 2008 क कोसी बाढ़ क रिपोर्टिग, आ गीताश्री कए झारखंड, छत्तीसगढ़ आ मध्य प्रदेश क पिछड़ल इलाका स आदिवासी लड़की क तस्करी क सच दुनिया क सामने अनबा लेल देल गेल अछि। अजीत बेगूसराय क बेटा छथि, त गीताश्री मुजफ्फरपुर क बेटी छथि।
मुख्य पृष्ठ समाद विशेष बेगूसराय क बेटा आ मुजफ्फरपुर क बेटी कए भेटल रामनाथ गोयनका अवार्ड


text:
गरीब रथ के चलय में विलंब
गरीब रथ के आब 20 तारीख सं चलय के उम्मीद अछि. पहिने ई ट्रेन 10 जुलाई सं चलय वाला छल. मुदा केंद्र में राजनीतिक उठापटक के कारण एकर चलनाय टालि देल गेल. रेलमंत्री लालू प्रसाद यादव अखन मनमोहन सरकार के बचाबय में जुटल छथि. लालू जी अखन नीक काज कs रहल छथि आओर बिहार के लेल तs हुनका अखन केंद्र में मंत्री बनल रहनाय जरूरी अछि. आब अगर सभ किछ नीक रहल तs 20 जुलाई सं चलनाय शुरू करत. रेल चलाबय के सभ तैयारी करीब करीब पूरा भs गेल अछि. जयनगर... मधुबनी के लोक के लेल एकटा आओर नीक खबर ई अछि जे इंटरसिटी एक्सप्रेस आब जयनगर सं खुलत. पटना... दानापुर तक जाय वाला ई एक्सप्रेस रवि छोड़ि सभ दिन चलत. ई ट्रेन जयनगर सं दिन में 10 बजे खुलय के उम्मीद छै. आगां देखिऔ कि टाइन राखल जाय छै.
Subscribe to: Post Comments (Atom)


text:
जनकपुरधाम उपमहानगरपालिकाक मेयर लालकिशोर साहक कामकाजसँ राजपाक नेता कार्यकर्तासभ सेहो असन्तुष्ट देखल जा रहल अछि । किछु नेता बराबर सामाजिक सञ्जालमे आलोचना हुनकर करिते रहैत छथि । आखिर असन्तुष्टिक कारण कि छैक एहि सम्बन्धमे राजपा धनुषाक सचिव धीरेन्द्र बहादुर सिंहसंग दूधमतीक सम्पादक सुजीत कुमार झा बातचित कएलन्हि । प्र. नगर …Read More »
७५ रुपैयामे बढियाँ शाकाहारी भोजन कराबएके लक्ष्यसंग काज आगा बढा रहल छीः ललित बजाज, नवनिर्वाचित अध्यक्ष मारवाडी सेवा समिति, जनकपुरधाम
मारवाडी सेवा समिति जनकपुरधामक अध्यक्षमे दोसर बेर ललित बजाज विजयी भेल छथि । लगातार दोसर जीत कोना सम्भव भेलैक आ हुनक आगामी योजना सम्बन्धमे दूधमतीक सम्पादक सुजीत कुमार झा हुनकासंग बातचित कएलन्हि । प्र. लगातार दोसर जीत कोना सम्भव भेलैक ? काज करएके हमर तरिका आ आगामी कार्यकालमे हमराद्वारा देल …Read More »
उपेन्द्र ठाकुर राम युवा कमिटीके स्वार्थपूर्तीक स्थल बना देने छथिः परमेश्वर साह, निवर्तमान उपाध्यक्ष श्री राम युवा कमिटी, जनकपुरधाम
राम युवा कमिटीक पद हस्तान्तरण समारोहमे भौतिक योजना तथा यातायात व्यवस्था मन्त्री एवं एमाले नेता रघुवीर महासेठके प्रमुख अतिथि बनाबएके प्रकरणसँ कमिटीक किछु बरिष्ठ व्यक्तिसभ बहुत असन्तुष्ट देखल गेल छथि । एकर कारण कि भऽ सकैत अछि एहि सहित अन्य समसामयिक विषयमे कमिटीक निवर्तमान उपाध्यक्ष परमेश्वर साहसंग दूधमतीक सम्पादक सुजीत …Read More »
प्रधानमन्त्री ओलीके राजपा प्रदेश २मे ५ रंगसँ स्वागत आ बहिष्कार कएलकः उपेन्द्र महतो, प्रदेशसभा सदस्य, प्रदेश २
प्रदेशसभा २मे प्रधानमन्त्री केपी शर्मा ओलीक सम्बोधन बहिष्कार कएलाक बाद प्रदेशसभा सदस्य उपेन्द्र महतो आई काल्हि बहुत चर्चामे छथि । राजपाक सचिव सेहो रहल महतो बहिष्कारक मनस्थिति कहिआ बनौलन्हि आ बहिष्कार दिन कि सभ भेल सहितक विषयमे हुनकासंग दूधमतीक सम्पादक सुजीत कुमार झा बातचित कएलन्हि । प्र. प्रधानमन्त्री केपी शर्मा …Read More »
मेयर लालकिशोर वार्ड नम्बर ४के विकास नहि चाहैत छथिः सुदर्शन सिंह, वार्ड अध्यक्ष जनकपुरधाम उपमहानगरपालिका ४
जनकपुरधाम उपमहानगरपालिकाक मेयर लालकिशोर साहक सभसँ बडका आलोचकके रुपमे वार्ड नम्बर ४के वार्ड अध्यक्ष सुदर्शन सिंह देखल जा रहल छथि । एहन आलोचक होबएके कारण कि भऽ सकैत अछि । एहि सहित विभिन्न समसामयिक विषयमे हुनकासंग दूधमतीक सम्पादक सुजीत कुमार झा बातचित कएलन्हि । प्र. जनकपुरधाम उपमहानगरपालिकाक मेयर लालकिशोर साहके …Read More »
धनुषा जिल्लामे बाढिसँ मानवीय क्षति रोकबाक लेल रेडक्रस विशेष तैयारीमेः नरेश प्रसाद सिंह, सभापति नेपाल रेडक्रस सोसाइटी धनुषा
धनुषा सहित तराईके जिल्लासभमे मनसुन चलि आएल अछि । प्रमुख नदिसभ उफानपर अछि । जनधनके क्षति रोकबाक लेल धनुषा जिल्लामे पूर्व तैयारी कि अछि एहि सम्बन्धमे जिल्ला दैवी प्रकोप उद्धार समितिक सदस्य एवं नेपाल रेडक्रस सोसाइटी धनुषाक सभापति नरेश प्रसाद सिंहसंग दूधमतीक सम्पादक सुजीत कुमार झा बातचित कएलन्हि । प्र. …Read More »
जनकपुरक मेयर लालकिशोर साह निरंकुशताक पराकाष्ठा नाँघि देलन्हिः परमेश्वर साह, वार्ड अध्यक्ष जनकपुर उपमहानगरपालिका ९ एवं कांग्रेस नेता
जनकपुर उपमहानगरपालिकाक नगर सभा सम्पन्न भेल अछि । ओ सभासँ नेपाली कांग्रेस असन्तुष्ट देखल गेल अछि । एकर कारण कि भऽ सकैत अछि एहि सम्बन्धमे कांग्रेसक युवा नेता एवं जनकपुर उपमहानगरपालिका ९क वार्ड अध्यक्ष परमेश्वर साहसंग दूधमतीक सम्पादक सुजीत कुमार झा बातचित कएलन्हि । प्र. नगरसभासँ अपनेसभ असन्तुष्ट छी कि …Read More »
काज करएबलाके पुरस्कार स्वीकारोक्ति होइत अछिः सुनिल मल्लिक, संगीतकार एवं गायक
मिथिलाञ्चलक चर्चित संगीतकार एवं गायक सुनिल मल्लिकके मैथिली विकास कोष सलहेश संस्कृति पुरस्कार प्रदान कएलक अछि । मिथिला नाट्य कला परिषदक पूर्व अध्यक्ष सेहो रहल मल्ल्कि पुरस्कृत भेलाक बाद केहन महशुश कऽ रहल छथि आ अन्य समसामयिक विषयमे हुनकासंग दूधमतीक सम्पादक सुजीत कुमार झा बातचित कएलन्हि । प्र. सलहेश संस्कृति …Read More »
लालबाबु राउतके मुख्यमन्त्रीसँ हटएके प्रश्ने नहि अछिः शेषनारायण यादव, प्रदेश सचिव संघिय समाजवादी फोरम नेपाल
प्रदेश २के मुख्यमन्त्री लालबाबु राउतके हटाबएके सामाजिक सञ्जालमे हल्ला चलि रहल अछि एहिमे कतेक सत्यता छैक । फोरम केन्द्रमे सरकारमे गेलाक बाद फोरम राजपाक सम्बन्धपर कि असर पडतैक एहि सम्बन्धमे दूधमतीक सम्पादक सुजीत कुमार झा संघिय समाजवादी फोरमक प्रदेश सचिव शेष नारायण यादवसंग बातचित कएलन्हि । प्र. मुख्यमन्त्री लालबाबु राउतके …Read More »
मोदी भ्रमणक नाममे प्रदेश २के किछु गोटे मालामाल भेल छथिः रामचन्द्र मण्डल संसदीय दलक नेता नेपाल कम्युनिष्ट पार्टी, प्रदेश २
नेपाल कम्युनिष्ट पार्टी प्रदेश २के सरकारसँ समर्थन फिर्ता लेलक अछि । फिर्ता लेबएके कारण आ अन्य समसामयिक विषयमे पार्टीक संसदीय दलक नेता रामचन्द्र मण्डलसंग दूधमतीक सम्पादक सुजीत कुमार झा बातचित कएलन्हि । प्र.एकाएक प्रदेश २के सरकारसँ समर्थन फिर्ता लऽ लेलियैक ? एकरा एकाएक नहि कहि सकैत छी । सय दिनके …Read More »


text:
जब मैने एक जाट को चुड़ा-दही-चीनी खिलाया था
वस्तुतः राजीव जी'क चुड़ा-दही-चीनी'क सँस्मरण सँ हमर मोन उत्प्रेरित (catalytic effect) भऽ गेल। मुख्यतः ई सँगति'क असर छी। हिनका सँ जहिया सँ जान पहचान भेल आ ओ जहिया सँ "कतेक रास बात'क लेल लिखनाई शुरु केलाह तहिया सँ ओ हमरा लेल ठीके एकटा उत्प्रेरक'क काज कऽ रहल छथि। राजीव जी अहाँ केँ फेर सँ धन्यवाद। अच्छे.. तऽ राजीव जी सँ सीख लऽ केँ चुड़ा-दही चीनी'क हमहुँ एकटा सँस्मरण बता रहल छी।
बात सन 1991'क थीक। हमर पिताजी श्री मोहन मिश्र जे गोरखपुर मे रेलवे मे कार्यरत छथि ओ तीन गोटा गैर-मैथिल केँ भोज पर आमँत्रित कयने छलथिन्ह। ओहि समय में हम मैट्रिक परीक्षा गाम सँ दऽ केँ हुनके लग आयल छलहुँ। जिन्दगीक शुरुआत'क 14 साल हम गाम में बितौलहुँ आ गामे से मैट्रिक'क परीक्षा दऽ केँ अपन बाबुजी लग गोरखपुर आयल छलहुँ। हमर बाबूजी गोरखपुर में कार्यरत छलाह आ किराया'क मकान में असगरे रहैत छलाह। हुनकर तीन टा अभिन्न मित्र छलन्हि। तीनों में सँ ओ कथित जाट छलथिन्ह श्री एस एन सिँह, उम्र पचास साल, एकटा कालेज में प्रिंसीपल। मुखर व्यक्तित्व, बेसी बाजय वाला, पाँच फीट एगारह इँच लम्बा, भारी-भरकम शरीर इत्यादि-इत्यादि, माने जे पूरा तरह सँ टीपिकल जाट। तीनों मे सँ कियो मिथिला'क संस्कृति सँ परिचित नहि। आ चुड़ा-दही-चीनीक तऽ बाते जुनि पुछु।
रवि'क दिन छल आ हम सब शनि'क साँझ में गाम सँ 24 घँटा'क यात्रा पुरा कऽ केँ पधारल छलहुँ। गाम सँ टटका चुड़ा आ दही पौरा केँ आनने छलहुँ। दही के फ्रीज में राखल गेल छल। हमर बाबूजी अबिते पहिने तीनों टा अभिन्न मित्र के निमंत्रण देबय चलि गेलाह। हुनका लोकनि के सूचित कयल गेल जे मिथिला'क सबसँ दिव्य भोजन खुवाओल जायत।
तीनों गोटा रवि'क दिन में 11 बजे पधारि गेलाह। एक घँटा तक पहिने गप्प ठहाका भेल तदुपरान्त पापा हमरा मकान मालीक' बाड़ी सँ केरा'क पात आनय कहलथिन्ह। से हमहुँ जल्दीए सँ आनि लेलहुँ।
तीनों गोटा में सँ एस० एन० सिँह हठाते पुछलन्हि, "ये केला का पत्ता क्या करेँगे मिश्रा जी ?"
हमर पापा कहलथिन्ह, "इस पत्ते पर पूजा किया जाएगा"।
तीनों गोटा चकित आ भ्रमित छलाह, "अरे भाई खाने के लिए आए हैँ या पूजा करने के लिए?"
दोसर कोठली में हम पानि छीटलहुँ तदुपराँत बोरा सँ आसन लगा देलहुँ। हम कहलिन्हि, "पापा सब किछु रेडी अछि, आबि जाऊ"।
तीनों आदमी आ हमर बाबुजी अपन अपन आसन पर बैसि गेलाह। बारीक'क काज हमरे करय पड़ल। हरदमे'क तरहेँ एस० एन० सिँह फेर सँ पुछि देलाह, "भाई आपके मिथिला में अजीब टाईप का पूजा होता है, ओ भी केला के पत्ते पर !!"। हमर पापा उत्तर देलथिन्ह, "भाई आगे-आगे देखिए होता है क्या?" पापा हमरा इशारा कयलथिन्ह। हम चारु गोटा'क आगु राखल पात में लप्प सँ चुड़ा देबय लागलहुँ। एस० एन० सिँह फेर सँ पुछि देलाह, " अरे भाई इतना चिऊड़ा से पूजा करवाओगे क्या? भगवान थोड़े से चुड़ा से भी खुश हो जाएँगे"।
"अरे भाई मैंने बोला न, चुप चाप आगे देखते जाइए, कैसे पूजा होता है", हमर पापा एस० एन० सिँह केँ चुप करैत बजलाह।
तदुपराँत हमर पापा तीनू गोटा केँ चुड़ा भीजाबे लेल कहलथिन्ह। ओ अपन पात में राखल चुड़ा केँ भींजा केँ तीनों गोटा केँ सीखाबे लगलाह, चुड़ा केँ मुलायम बनेबाक गुड़। हँसी ठहाका में चुड़ा भीजि केँ मुलायम भऽ जा चुकल छल। पापा'क फेर सँ इशारा भेल आ हम डेकची में गाम'क पौरलाह दही चारु गोटा'क पात में देबय लागलहुँ।
"अरे भाई तुम्हारे यहाँ यह पूजा करने का ढँग अजीब सा है" एस० एन० सिँह फेर सँ बजलाह, अब इतना सारा दही से पूजा का क्या काम"। बाँकी दूनू आदमी अचँभित सेहो होइत छलाह।
क्रमशः पापा'क इशारा भेल आ हम चारु गोटा'क पात में एक-एक मुट्ठी चीनी दऽ देलयैन्हि। पापा नैवैद्य'क मँत्र पढ़लाह। ओ तीनो गोटा सोचैत छल जे आब पूजा शुरु भेल अछि। मुदा एते रास चुड़ा-दही-चीनी हुनका लोकन्हि केँ किछू बुझि में नहि आबैत छलन्हि।
ओ लोकन्हि सोचैत छलाह जे असली पकवान एहि पूजा'क बाद मे दोसर कोठली सँ आयत। मुदा हुनका लोकन्हि केँ कनियोँ नहि आशा छलन्हि जे असली भोजन ई थीक। हमर पापा कहलथिन्ह, "सिँह साहब शुरु कीजिए। मिथिला का यही मुख्य भोजन है" एस० एन० सिँह केँ उदाहरण दय हमर पापा बतबऽ लागलथिन्ह। एस० एन० सिँह बहुत हिचकिचाहट'क साथ हमरा एकटा चमच्च देबाक आग्रह कयलथिन्ह। पापा हुनका मना कऽ देलथिन्ह जे चुड़ा दही चीनी' असली स्वाद हाथे सेँ खाय में भेटैत छैक। एस० एन० सिँह शुरु कयलाह खयबा लेल आ 400 ग्राम चुड़ा आ तीन पाव दही कोना खतम भऽ गेल से पता नहि। हमर पापा बताबे लगलाह चुड़ा-दही-चीनी'क महिमा।
पहिने हरिमोहन झा, खट्टर काका, इत्यादि-इत्यादि। एकटा जाट मैथिल'क रँग- आ ढँग मे रँगि गेल छल। ... [ किछु हमरा बारे मे जानू ]
P.S. हे खट्टर काका सुनैत छी...?? की नहि?? चुड़ा-दही-चीनी'क अहाँक एकछत्र राज्य'क अहाँक कुर्सी डगमगा रहल अछि. एकटा जाट ओहि पर कब्जा करऽ चाहैत अछि. जल्दी सँ अटेणडेन्स लगाबु एहि ब्लोग पर...
11 comments:
- Rajeev Ranjan Lall said...
-
बड़ाइ चूड़ा-दही-चीनी के भेल अछि आ कि राजीव के, अंतर बतेनाय मुश्किल। मुदा एक टा चीज अहाँ बहुत नीक जेकाँ स्पष्ट केलियेक जे हमर सभ के जे स्वाद अछि, चाहे ओ चूड़ा-दही-चीनी, रोहुक मुड़ा आ कि मड़ुआ रोटी-खेसारी साग के लेल होऊ ओकर परितर केनाय असंभव। ताहि स्वाद के मजा जौं तिरहुताम आतिथ्य में हो तऽ जवाब नहि। ओ जे अहाँक ब्लोग के कथित जाट छलाह हुनका ई दुनु वस्तु के भोग भेलैनि तखन अहाँ अंदाज करियौक जे ओ पिछला जनम में अवश्य कोनो पुण्य केने हेता जेकर प्रतिफल अहाँ केर माध्यम सऽ भेल।
अहाँ एकटा धारा के संचार केलियै यऽ जेकर उद्देश्य जे हम सब अखनो समय रहैत अपन नीक संस्कृति के पहचानी आ नवतुरिया के एकरा संजोग के राखै लेल प्रेरित करी।
बहुत धन्यवाद,
राजीव रंजन लाल
- 11 April, 2007 10:53
- बालचन said...
-
ati uttam Padmanabh jee.. Chura dahik khissa sab suni ta khelha sab bhoj mon pari gel. :)
- 11 April, 2007 11:29
- पद्मनाभ मिश्र said...
-
राजीव जी, साईँस केर भाषा मे बाजी ते इएह कहब जे मोमेण्टम अहीँक द्वारा आनल गेल अछि. तेँ धन्यवाद'क पात्र अहाँ सोलह आना छी. बाँकी एखनो धरि ई ब्लोग अपन अन्तिम रुप मे नहि आयल अछि. सुधार'क अखनो बहुत गुँजाईश अछि. आा सबसँ बेसी जे लोक एहि मे अखनो बढ़ि चढ़ि केँ भाग नहि लऽ रहल छथि. मुदा प्रोग्रेस अखन तक बहुत नीक अछि. जेना अपने कहलहुँ अपन नवतुरिया'क भगेदारी अपना लोकनि केँ बेसी उत्साह प्रदान करत. तेँ एकर प्रचार प्रसार के प्राथमिकता देना चाही.
- 11 April, 2007 18:06
-
-
ek se ek chhupal rustam sa bhent bha rahal ayachh, pahine RAJEEV ji, takhan Balchan ji, okar baad ahaan ke ee prastuti.
hamra jena kichh bujha rahal ayachh je ahaan sab kono barka teer maray ke plan me chhi.
Hamar Shubhkamna
-Sushant
- 11 April, 2007 20:15
- som said...
-
Bad nik lagal.
Dhanyabad.
Dr.Somnath
- 12 April, 2007 15:34
- Ritesh said...
-
bahut bariah lagal je ette din baad chura dahi chini ke warnan sunlon
- 16 April, 2007 10:33
- Narayanjee said...
-
Hamra Devnagari font likhwa mai dikat hoit aachi nahi ta apnek prastuati par kichu alag andaz main dhanwad presit karitahu. Dhanwayad.
- 02 May, 2007 14:57
- S M Jha said...
-
Bahut neek lagal choora, dahi aur chinni ke baat suni ka. Pachila ber choora-dahi, krshni baba ke shraddha men khen rahi jahan ham gaam par rahi. takra baad ta naseeb nahi bhel. karan je sahar men ta bujhite chhiye je neek dahi nahi bhetait achhi.
Lekin aai ham choor-dahi jaroor kahayab chahe dahi kehno hoi.
Doctor Saheb, choora-dahi ke pan paray lel bahut bahut dhanyavad.
- 20 December, 2007 10:48
- करण समस्तीपुरी said...
-
aai pher saon ahaan'k aa Rajiv ji ke seho, chura-dahi-chini padhva'k soubhagya bhental. Aa khttar kaka ke shabd mein kahi ta trigunatmika prakriti wala ee divya bhoj ke smaran matra saon jee saon ganga-yamuna bahraye laagal ! aab ta gaan'k oo lalkaa chiura aa chhahgar dahi ke sehante laagal rahait aichh ! yahi paristhiti mein apne sabha'k bud aabhaar kee shabde ke maadhyam saon sahi, lekin kichhu kaal dhari hummar sehanta ke tripti jaroor bhental !
- 27 March, 2008 13:15
- satish said...
-
Mithilak chura Aa dahi ke charcha t bahut sunalu, aa jatak chura dahik kahani seho, Man gadga Bhel aa kathakarke hamra taraf s bahut-2 dhanvad aa hamar iksha achi je Paan aa Makhanak Paricharcha per bhi ekta khattar kaka sanak Lekh likhal jai.
I Satis Jha BCA-(Pouram-Haiaghat) Never read-write Maithili but i am appreciated with maithly by - Khur Khur Bhai (Darbhang Radio Station Program)and their Elder Brother Yoga Nand singh Jha
- 24 September, 2009 17:20
- satish said...
-
Mithilak chura Aa dahi ke charcha t bahut sunalu, aa jatak chura dahik kahani seho, Man gadga Bhel aa kathakarke hamra taraf s bahut-2 dhanvad aa hamar iksha achi je Paan aa Makhanak Paricharcha per bhi ekta khattar kaka sanak Lekh likhal jai.
I Satis Jha BCA-(Pouram-Haiaghat) Never read-write Maithili but i am appreciated with maithly by - Khur Khur Bhai (Darbhang Radio Station Program)and their Elder Brother Yoga Nand singh Jha
- 24 September, 2009 17:21
अंतिम फेसबुक अपडेट
लेखक: आदि यायावर मूलनाम: डा. कुमार पद्मनाभ पीयूस आफिस पहुँचि गेल छलाह. सबसँ पहिने अपन लैपटॉप खोलि फेसबुक में स्टेटस अपडेट केलाह आ ...


text:
खोंटकर्मा
करिया
काकाकेँ देहमे जेते रुइयाँ नै छन्हि तइसँ बेसी नाओं छन्हि। रंग-रंगक नाओं। कियो
करिया काका तँ कियो करिया भैया, कियो करिया घोड़ा तँ कियो करिया हाथी, कियो
करिया गाए, कियो करिया बाघ तँ कियो करिया बिलाइ कहै छन्हि। एते रंगक नाओं
ओहिना थोड़े छन्हि आकि ताइ पाछू कारणो छन्हि। कारण छन्हि जे काजकेँ तेना
उतारि जिनगी बनौने छथि जे काजे सोझ कऽ देने छन्हि। काज सोझ भेने चालिओ-ढालि
आ बोलीओ-वाणी सोझ भऽ गेल छन्हि जइसँ ने केकरो दोस बुझै छथिन आ ने दुश्मन। सभ
सेर बरबरि। जहिना छिड़ियाएल फुलवाड़ीक दुनियाँमे छिड़ियाएल फुलो आ फूलसँ
फड़ैत फड़ो लुधकल रहैए, आ जे तकनिहार अछि ओ अपन फूल-फड़ ताकि रसो पीबैए आ सुगन्धो
लइए, मुदा दुसनिहारो तँ दुसिते अछि। आेना अपन-अपन मरजी तँ सभकेँ अपन-अपन छइहे।
जँ कियो अड़हुलकेँ सुगन्धित आ बेली-चमेली, जुहीकेँ ललगर-रंगगर कहत तँ कहत
तेकरा आन की करतै। परखनिहार ने परखत जे सुगन्धित बेली, चमेली, जुही होइए आ
रंगगर अड़हुल। घरसँ निकलिते जखनि कियो करिया काकाक सोझ पड़ै छन्हि तखनि
बुझले काज-बात जकाँ पूछि दइ छथिन-
“तोहर गाए पाल खेलकह की नै?”
अन्तिममे.......................................
मुस्की
दैत करिया काका बजला-
“हम अधला कहाँ कहलौं झूठ कहलौं। भेल कि रहए से आइ कहै छी...।”
बिच्चेमे
काकी टोकलकनि-
“एते दिन किए ने कहने छेलौं?”
“अहाँक डरे नै बजलौं।”
“की डर?”
“यएह जे गंगाक दछिनवरिए घाटमे नहेबो केने रही आ गंगाजलो भरने रही।
मुदा...।”
काकीक
मनमे उत्तर-दछिन गंगा नचलनि। तखनि तँ मग्गहेक गंगा जल अनेने छला! बजली-
“दछिनवरिए भाग नहेनौं रही आ शीशीमे गंगाजलो भरने रही?”
सिनेह
सिक्त हृदए खोलि करिया काका बजला-
“ओही घाटक जल बाबाकेँ सेहो चढ़ै छन्हि। जँ कनीए झूठ बजने उत्तर-दछिन एक घट्टा
बनि जाए, तँ अधले की भेल?”
“हँ से तँ नहियेँ भेल।”¦१,१८४¦
१९ अप्रैल २०१४